193. ALDIZKARIA - 2019ko irailaren 30a\n2629/2019 EBAZPENA, irailaren 17koa, Funtzio Publikoko zuzendari nagusiak emana, Nafarroako Foru Komunitateko Administrazioaren eta haren erakunde autonomoen zerbitzuko zaintzaile izateko hamalau lanpostu oposizio bidez betetzeko deialdia onesten duena.\nUztailaren 18ko 53/2017 Foru Dekretuaren bidez (152. Nafarroako Aldizkari Ofizialean argitaratua, abuztuaren 7koan), Nafarroako Foru Komunitateko Administrazioaren eta haren erakunde autonomoen eremurako lan publikoaren 2018ko eskaintza partziala onetsi zen, ekainaren 27ko 3/2017 Legean aurreikusitako egonkortze-tasari dagokiona, eta hartan sartu ziren zaintzaile izateko hamalau lanpostu huts, funtzionarioen araubidekoak eta D mailakoak.\nFuntzio Publikoko zuzendari nagusiaren ekainaren 22ko emandako 1478/2018 Ebazpenaren bidez, deialdi bat onetsi zen lekualdatze lehiaketa bidez betetzeko Nafarroako Foru Komunitateko Administrazioaren eta haren erakunde autonomoen zerbitzuko zaintzaile izateko lanpostu hutsak. Funtzio Publikoko zuzendari nagusiaren maiatzaren 8ko 1265/2019 Ebazpenaren bidez, amaiera eman zaio lekualdatze lehiaketa horri.\nAurrekoa kontuan harturik, bidezko da Nafarroako Foru Komunitateko Administrazioaren eta haren erakunde autonomoen zerbitzuko zaintzaile izateko hamalau lanpostu betetzeko deialdia onestea, baita haren oinarriak ere. Lanpostuak sarrera-prozedura erabiliz eta oposizio bidez beteko dira.\n1. Nafarroako Foru Komunitateko Administrazioaren eta haren erakunde autonomoen zerbitzuko zaintzaile izateko hamalau lanpostu betetzeko deialdia onestea, baita haren oinarriak ere. Lanpostuak sarrera-prozedura erabiliz eta oposizio bidez beteko dira.\n3. Ebazpen hau jakinaraztea Eskubide Sozialetako Departamentuko Idazkaritza Tekniko Nagusiari, Pertsonen Autonomiarako eta Garapenerako Nafarroako Agentziaren Kudeaketaren eta Baliabideen Zuzendariordetzari, Langileriaren Kudeaketako Zerbitzuari, Argibide eta Erregistro Bulegoari eta izendatutako epaimahaikideei, behar diren ondorioak izan ditzan.\nIruñean, 2019ko irailaren 17an.–Funtzio Publikoko zuzendari nagusia, Amaia Goñi Lacabe.\nDEIALDIA, ZAINTZAILE IZATEKO HAMALAU LANPOSTU OPOSIZIO BIDEZ BETETZEKO\n1.1. Deialdi honen xedea da Nafarroako Foru Komunitateko Administrazioaren eta haren erakunde autonomoen zerbitzuko zaintzaile izateko hamalau lanpostu, D mailakoak eta funtzionarioen araubidekoak, oposizio bidez betetzea. Lanpostu zenbakiak, betebeharrak eta destinoak ebazpen honen II. eranskinean zehazten dira.\n1.2. Hamalau lanpostu huts horiek txanda hauetan banatuko dira:\n–Zazpi lanpostu, txanda irekian.\n–Zazpi lanpostu, igoera txandan.\nc) Gizarte erakundeetan mendekotasuna duten pertsonei arreta soziosanitarioa emateko lanbide kualifikazioa, urriaren 19ko 1368/2007 Errege Dekretuak ezarria, frogatzea.\nHorretarako, baldintza hori frogatutzat joko da, honako titulu hauetakoren bat (edo baliokidea) izanez gero edo hori eskuratzeko moduan egonez gero:\n–Erizaintzako zainketa lagungarrietako teknikari titulua, apirilaren 7ko 546/1995 Errege Dekretuak ezarria, edo Klinikako teknikari laguntzailearen, Psikiatriako teknikari laguntzailearen eta Erizaintzako teknikari laguntzailearen titulu baliokideak, apirilaren 30eko 777/1998 Errege Dekretuan ezarriak.\n–Mendekotasuna duten pertsonei arreta egiteko teknikari titulua, azaroaren 4ko 1593/2011 Errege Dekretuak arautua, edo Arreta Soziosanitarioko teknikariaren titulu baliokidea, maiatzaren 2ko 496/2003 Errege Dekretuak ezarria.\n–Gizarte integrazioko goi mailako teknikari titulua, uztailaren 13ko 1074/2012 Errege Dekretuak ezarria, edo Gizarte integrazioko goi mailako teknikariaren titulu baliokidea, abenduaren 22ko 2061/1995 Errege Dekretuak ezarria, 2017ko abenduaren 31n zaintzaile lanbide-kategorian lan egiten ari zirela frogatzen duten profesionalentzat.\nHalaber, baldintza hori frogatutzat joko da, titulu hauetako bat izanez gero edo hori eskuratzeko moduan egonez gero: DBHko graduatua, Eskola Graduatua, Oinarrizko Lanbide Heziketakoa, lehen mailako Lanbide Heziketakoa edo horien baliokidetzat hartutako beste bat. Horrez gain, honako ziurtagiri profesionaletako bat ere izan beharko du:\n–Gizarte erakundeetan mendekotasuna duten pertsonei arreta soziosanitarioa emateko profesionaltasun ziurtagiria, abuztuaren 1eko 1379/2008 Errege Dekretuak arautua.\n–Zaintzaileen/gerokultoreen lanbide-kategoriarako salbuespenezko lanbide gaikuntzaren ziurtagiria, Pertsonen Autonomiarako eta Garapenerako Nafarroako Agentziak emana edo gizarte zerbitzuetan eskumena duten autonomia erkidegoek zehaztutako beste erakunde publiko batek.\n–Zaintzailearen lanbide-kategoriaren gaikuntzak aitortzen dituen ziurtagiria, lan esperientziaren bidez eskuratutako lanbide-gaikuntzak egiaztatzeko prozeduraren bidez ebaluatuta.\nb) Deialdia argitaratu baino hilabete lehenagotik gutxienez lan-eskatzaile gisa inskribaturik dauden pertsonak. Salbuespen hori aplikatzeko baldintza izango da inskribaturik egon diren bitartean eskainitako inolako lan egokiri uko egin ez izana eta lanbide sustapen, prestakuntza edo eraldaketarako ekintzetan parte hartzeari uko egin ez izana, justifikaturiko kasuetan izan ezik, eta, horrez gainera, lanbide arteko gutxieneko soldatatik gorakoa den diru-sarrerarik ez izatea hilabetero.\n–Lan-eskatzailea dela frogatzeko, behar den enplegu bulegoak emandako agiria aurkeztu beharko da. Bertan, lan-eskatzaile gisa inskribatu zeneko data agertuko da, eta, orobat, adieraziko da inskribaturik egon den bitartean ez diola uko egin handik eskainitako inolako lan egokiri, ezta lanbide sustapen, prestakuntza edo moldaketarako ekintzetan parte hartzeari ere, justifikatutako kasuetan izan ezik.\n–Interesdunaren erantzukizunpeko adierazpenaren bidez frogatuko da ez duela hilero lanbide arteko gutxieneko soldatatik gorako diru-sarrerarik. Hori egiteko, deialdiaren fitxan dagoen eredua aurkeztu beharko da, edo deialdian parte hartzeko eskaeran berean horretarako dagoen tokian idatzi.\nBat.–3.3.b) apartatuko kasuagatik tasa ordaintzetik salbuetsita daudenek enplegu bulegoak luzatutako ziurtagiria aurkeztu beharko dute, baita errentarik ez izateari buruzko erantzukizunpeko adierazpena ere (biak ala biak aurreko apartatuan aipatutako agiriak). Errentei buruzko adierazpen hori aurkeztu beharko da, bakar-bakarrik, eskaeran ez bada adierazi horretarako utzi den tokian.\nBi.–Deialdian igoera txandan parte hartu nahi duten izangaiek, lehengoaz gainera, deialdi honen 2.1.2 oinarrian jasotzen diren betebeharrak betetzen dituztela frogatzen duen agiria gehitu beharko diote eskaerari, baldin eta Nafarroako Foru Komunitateko Administrazioa ez den Nafarroako beste administrazio publikoren bateko langile finkoak badira, edo Nafarroako Foru Komunitateari eskualdatutako Justizia Administrazioko zerbitzuei atxikitako langile finkoak.\n4.2. Behin-behineko zerrenda Nafarroako Aldizkari Ofizialean argitaratu eta biharamunetik hasita, izangai baztertuek hamar egun balioduneko epea izanen dute erreklamazioak aurkezteko eta, akatsik egin badute, haiek zuzentzeko. Erreklamazioak modu telematikoan aurkeztu beharko dira, Interneteko www.nafarroa.eus helbidean, deialdiaren fitxatik abiatuta.\n–Epaimahaiburua: Francisco Pablo Bretos Peralta jauna, Pertsonen Autonomiarako eta Garapenerako Nafarroako Agentziaren San Jose zentroko zuzendaria.\n–Ordezko epaimahaiburua: Olga Sala López andrea, Pertsonen Autonomiarako eta Garapenerako Nafarroako Agentziako Balorazioen eta Zerbitzuen zuzendariordea.\n–Epaimahaikidea: Alberto Sola Mateos jauna, Pertsonen Autonomiarako eta Garapenerako Nafarroako Agentziako medikua.\n–Ordezko epaimahaikidea: Edurne Apestegui Egea andrea, Pertsonen Autonomiarako eta Garapenerako Nafarroako Agentziako El Vergel zahar etxeko Erizaintzaren Koordinaziorako Unitateko burua.\n–Epaimahaikidea: Petra Lizaur Aliaga andrea, Pertsonen Autonomiarako eta Garapenerako Nafarroako Agentziako San José Zentroko Zaintzaileen Koordinazio Unitateko burua.\n–Ordezko epaimahaikidea: Inmaculada Carrasco Vera andrea, Pertsonen Autonomiarako eta Garapenerako Nafarroako Agentziaren San Jose zentroko erizaina.\n–Epaimahaikidea: María Ángeles Irisarri Goñi andrea, Langileen Batzordearen ordezkaria.\n–Ordezko epaimahaikidea: Ángeles Inmaculada Tanco Murillo andrea, Langileen Batzordearen ordezkaria.\n–Epaimahaikide-idazkaria: Jorge Ahechu García jauna, Eskubide Sozialetako Departamentuko Sistemen Kudeaketarako Ataleko burua.\n–Epaimahaikide-idazkari ordezkoa: Juan Carlos Ganuza Sancho jauna, Eskubide Sozialetako Departamentuko administrazio publikoko teknikaria (arlo juridikoa).\nKide anitzeko organoaren eraketak eta jardunak balio izateko, mahaiburuak eta mahaikide-idazkariak edo haien ordezkoek bertan egon beharko dute.\n6.1. Oposizioa 2020ko urtarriletik aurrera hasiko da.\nEpaimahaiak argitaratuko du hurrengo probetako deialdia, gutxienez 48 orduko aurrerapenarekin, eta deialdi honen 11. oinarrian ezartzen den moduan, proba egitera deituta dauden izangaien zerrenda, baita oposizioaren proba eginen den tokia, eguna eta ordua ere.\nProba teorikoa izanen da, eta test motako 80 galdera erantzun beharko dira idatziz, ebazpen honen I. eranskinean (1. zatia - Orokorra; eta 2. zatia - Berariazkoa) agertzen diren gaiei buruz. Galdera bakoitzari erantzuteko lau aukera eskainiko dira, baina bakarra izanen da zuzena. Erantzun oker bakoitzak penalizazioa ekarriko du, hain zuzen ere erantzun zuzenaren balioaren herena.\nProba honetan, gehienez ere, 40 puntu lor daitezke.\nProba teoriko-praktikoa izanen da. Test motako 40 galdera teoriko-praktiko erantzun beharko dira idatziz, I. eranskineko 2. zatian (berariazkoa) dauden edukiei eta zaintzaile lanpostuan gertatu ohi diren egoera praktikoei buruz. Galdera bakoitzari erantzuteko lau aukera eskainiko dira, baina bakarra izanen da zuzena. Erantzun oker bakoitzak penalizazioa ekarriko du, hain zuzen ere erantzun zuzenaren balioaren herena.\nBigarren proba honetan 60 puntu lortzen ahal dira gehienez ere.\nBazterturik geldituko dira proba honetan gutxienez ere 30 puntu lortzen ez dituzten izangaiak.\n6.4. Hasi baino lehen, epaimahaiak erabakiko du zenbat iraunen duen proba bakoitzak.\nProbak egiteko ez da inolako testurik erabiltzen ahalko, ezta kalkulagailurik, hiztegirik edo bestelako materialik ere, mutur lodiko bolaluma urdina edo beltza izan ezik.\n6.5. Proba bakoitza bukatu ondoren, epaimahaiak argitara emanen ditu, Nafarroako Gobernuaren iragarki-taulan eta www.nafarroa.eus webgunean (deialdiaren fitxaren barruan), izangaiek lortutako puntuazioak, eta bost egun balioduneko epea ezarriko du interesdunek eskubideko jotzen duten guztia alega dezaten telematika bidez.\n7.1. Hautaprobak bukaturik, kalifikazio epaimahaiak gainditu duten pertsonen zerrenda argitaratuko du, oposizioan lortutako kalifikazioak adierazita, txanden arabera eta lortutako puntuazioaren arabera banatua. Zerrenda Funtzio Publikoko Zuzendaritza Nagusira igorriko da, betebeharrak egiaztatzeko eta lanpostu hutsen hautaketaren tramiteak egiteko.\nHalarik ere berdinketak jarraitzen badu, kalifikazio epaimahaiak jendaurrean eginen duen zozketa bakar baten bidez erabakiko da. Alfabetoaren bi letra aterako dira ausaz, eta berdinketak ebatziko dira lehen deituraren ordena alfabetikoari jarraikiz, ateratzen diren bi letra horietatik abiatuta. Horren ondorioetarako, ZZ letren atzetik AA hartuko dira. Ezein izangairen lehenengo deitura ez bada hasten ausaz ateratzen diren bi letra horiekin, ordena alfabetikoari jarraikiz hurrengoa den deitura hartuko da. Zozketaren emaitzak Nafarroako Gobernuaren web-orrian eta iragarki-taulan jarriko dira jendaurrean.\n8.1. Funtzio Publikoko Zuzendaritza Nagusiak 10 egun balioduneko epea irekiko du izangaiek deialdiaren 2.1.1.c) atalean eskatzen den baldintza betetzen dutela frogatzeko agiriak aurkez ditzaten ezartzen den bidea erabiliz.\n8.2. Lehenagoko tramite hori bete eta gero, Funtzio Publikoko Zuzendaritza Nagusiak lanpostu hutsak aukeratzeko ekitaldirako deia eginen du, argitara emanez aukera daitezkeen hamalau lanpostu hutsen zerrenda eta izangaien zerrenda (lanpostu hutsak hautatzeko lehentasun-ordenari jarraituz antolatua, txandaren arabera eta puntuazio ordenaren arabera). Bertan adieraziko da, halaber, izangaiek zer betebehar frogatu dituzten eta zer epe dagoen lanpostu hutsak hautatzeko.\nOndoren, izangaiek jakinaraziko dute, horretarako ezarritako epearen barrenean, zer lanpostu huts nahiago duten zaintzaile izateko.\nAurrekoa gorabehera, desgaitasuna duen izangairen bat baldin badago, eta horrek eragina badu lanpostu batean edo bestean jarduteko, lanpostuak banatzen hasi aurretik, desgaitasunarekin hobekien egokitzen dena eskainiko zaio, balorazio eta orientazio talde eskudunak horren gainean egiten duen txostena aztertu eta gero.\n9.1. Behin lanpostu hutsak hautatzeko tramitea bukaturik, epaimahaiak Funtzio Publikoko zuzendari nagusiari igorriko dio, espediente osoarekin batera, izangaiak izendatzeko proposamena. Proposamen horretan egonen dira, probak gainditu eta eskainitako lanpostu kopuruan sartzen diren izangaiak.\nIzendatzeko proposamen hori Nafarroako Aldizkari Ofizialean argitaratuko da, baita deialdiaren fitxan ere, 11. oinarrian aurreikusitakoarekin bat.\n9.2. Proposatzen diren izangaiek dokumentu hauek aurkeztu beharko dituzte Nafarroako Gobernuko Erregistro Orokorrean, izendatzeko proposamena Nafarroako Aldizkari Ofizialean argitaratzen denetik hasi eta 30 egun naturaleko epearen barnean:\nB) Deialdiko administrazioa ez beste Nafarroako administrazio publiko bateko langile finkoak diren izangaiek edo Nafarroako Foru Komunitateari eskualdatutako Justizia Administrazioko zerbitzuei atxikitako langile finko den izangaiek, aurreko ataleko dokumentazioaz gainera, aurreko bere administrazioko espediente pertsonalean ageri diren inguruabar eta aurrekari guztiak frogatzen dituen ziurtagiria aurkeztu beharko dute, sarrerari, antzinatasunari, mailari, egoera administratiboari eta abarri dagokienez.\nC) Nafarroako Foru Komunitateko Administrazioaren eta haren erakunde autonomoen zerbitzuko langile finko diren izangaiek espedientean ez egoteagatik eskatzen zaien dokumentazioa aurkeztu beharko dute, behar izanez gero.\n9.3. Epe horren barrenean, eta aski justifikaturik dauden ezinbesteko kasuetan izan ezik, agiri horiek aurkezten ez dituzten pertsonak, eta, orobat, deialdiko 2. oinarrian eskatutako baldintzetako bat betetzen dutela egiaztatzen ez dutenak, ezin izanen dira izendatu, eta ordura arteko egintza guztiak baliorik gabe geldituko dira, galarazi gabe beren eskaeraren faltsukeria dela-eta legokiekeen erantzukizuna.\n9.4. Aurreko atalean aurreikusitako kasuan, Funtzio Publikoko zuzendari nagusiak izangaien zerrendan, 7. oinarrian aipatzen den horretan, hurrengoa den izangaiarekin beteko du lanpostua, eta horrekin aurreko ataletan adierazitako prozedura bera erabiliko da.\n10.1. Funtzio Publikoko zuzendari nagusiak, ebazpen baten bitartez, Nafarroako Foru Komunitatearen Administrazioko funtzionario izendatuko ditu aurreko oinarrietan ezarritakoa betetzen duten izangaiak, zaintzaile lanpostuetan aritzeko. Ebazpen horren bidez, lanpostuen esleipena ere eginen da.\nAurrekoa gorabehera, Nafarroako Administrazio Publikoen zerbitzuko Langileen Estatutua onetsi zuen abuztuaren 30eko 251/1993 Legegintzako Foru Dekretuaren bederatzigarren xedapen gehigarriaren 3. puntuan xedatutakoa aplikatzearen ondorioz, Nafarroako Administrazio Publikoen edozein montepioren eskubide pasiboen araubide batean afiliaturik daudenek bi aukera izanen dituzte: Nafarroako Foru Komunitateko Administrazioaren montepioan segitzea, martxoaren 5eko 10/2003 Foru Legearen bidez arauturiko eskubide pasiboen araubideak babesturik, edo Gizarte Segurantzaren Araubide Orokorrean sartzea.\nNafarroako Aldizkari Ofizialaren bidez modu ofizialean argitaratu beharreko tramiteak deusetan galarazi gabe, ariketen deialdiei eta kalifikazioei buruz epaimahaiak ematen dituen ebazpenen eta haren jarduketaren gaineko informazioa, baita interesdunentzat jakingarri den informazio guztia ere, Nafarroako Gobernuaren Erregistro Orokorreko iragarki-taulan argitaratuko da, baita deialdiaren fitxan ere, Nafarroako Gobernuaren webgunean: www.nafarroa.eus, “Enplegua”, “Lan eskaintzak”, “Enplegu publikoa Foru Administrazioan”, “Enplegu finkorako eta aldi baterako enplegurako deialdiak” aukeratuta.\n12.–Aldi baterako kontrataziorako izangaien zerrendak Pertsonen Autonomiarako eta Garapenerako Nafarroako Agentzia erakunde autonomorako.\n1) Lanposturik lortzen ez duten izangai gaindituen zerrenda.\n12.2. Lanposturik gabeko izangai gaindituen zerrenda eta lanposturik gabeko izangai gaindituen zerrendan sartzerik ez duten izangaien zerrenda ebazpenaren bidez onetsiko dira.\nLanposturik gabeko izangai gaindituen zerrendan, hautapen prozesuan lortutako puntuazioaren arabera erabakiko da izangaien ordena, handienetik txikienera. Era berean, lanposturik gabeko gaindituen zerrendan ez dauden izangaien ordena honela ezarriko da: lehenik, hautaprobaren lehen ariketa gainditu duten izangaiak, ariketa horretan lortu duten puntuazioaren arabera ordenatuta; eta bigarrenik, hautaprobaren lehen ariketarako ezarri den puntuazioaren %30, gutxienez, lortu duten izangaiak, ariketa horretan lortu duten puntuazioaren arabera ordenatuta.\n1. zatia – Orokorra.\n4. gaia.–Nafarroako Parlamentua edo Gorteak: osaera, antolaketa eta funtzioak. Nafarroako Kontuen Ganbera: eskumen esparrua, eginkizunak eta organoak. Nafarroako Foru Komunitateko Arartekoa: eginkizunak, prozedura eta ebazpenak.\n5. gaia.–Nafarroako Gobernua: Eginkizunak. Osaera, izendapena, eratzea eta kargu-uztea. Eskudantziak eta eskumenak. Funtzionamendua. Sostengu eta laguntzarako organoak. Erantzukizun politikoa, Parlamentuaren kontrola eta Parlamentua desegitea. Nafarroako Gobernuko lehendakaria. Nafarroako Gobernuko lehendakariordeak eta kontseilariak.\n7. gaia.–11/2019 Foru Legea, martxoaren 11koa, Nafarroako Foru Komunitateko Administrazioari eta Foru-sektore Publiko Instituzionalari buruzkoa. I. titulua: “Xedapen orokorrak”. II. titulua: I. kapitulua “Foru Administrazio Publikoa”. II. kapitulua “Foru Administrazio Publikoaren antolaketa”. III. kapitulua “Eskumenen erabileraren araubide juridikoa”. IV. kapitulua “Kide anitzeko organoak”. III. titulua: I. kapitulua “Nafarroako Foru Komunitateko Administrazioaren antolaketa”. VI. titulua: I. kapitulua “Pertsonen eskubideak”.\n8. gaia.–Administrazio egintzak. Administrazio-egintzen betekizunak. Egintzen eraginkortasuna. Deuseztasuna eta deuseztagarritasuna. Egintzak administrazio bidean berrikustea: ofiziozko berrikuspena eta administrazio errekurtsoak.\n9. gaia.–Administrazio prozedurari buruzko xedapen orokorrak: administrazio prozeduretako interesdunak. Administrazio publikoen jardunaz: jarduteko arau orokorrak; moduak eta epeak. Prozeduraren bermeak. Prozeduraren abiaraztea, antolamendua, instrukzioa eta amaiera. Exekuzioa.\n10. gaia.–Nafarroako Administrazio Publikoen zerbitzuko Langileen Estatutua: langile motak. Funtzionario publikoak hautatzea. Funtzionario izaera eskuratzea eta galtzea. Administrazio karrera. Egoera administratiboak. Lanpostuak betetzea. Eskubideak eta betebeharrak.\n12. gaia.–5/2018 Foru Legea, maiatzaren 17koa, Gardentasunari, Informazio Publikoa Eskuratzeari eta Gobernu onari buruzkoa: xedapen orokorrak. Datu Pertsonalak Babesteko eta Eskubide Digitalen Bermerako abenduaren 5eko 3/2018 Lege Organikoa: xedapen orokorrak. Printzipioak datuak babesteko. Pertsonen eskubideak. 3/2007 Lege Organikoa, martxoaren 22koa, Emakumeen eta Gizonen Berdintasun Eragingarriari buruzkoa: berdintasunaren printzipioa eta bazterkeriaren kontrako babesa. 17/2019 Foru Legea, apirilaren 4koa, Emakumeen eta Gizonen arteko Berdintasunari buruzkoa.\n13. gaia.–15/2006 Foru Legea, abenduaren 14koa, Gizarte Zerbitzuei buruzkoa: atariko titulua. Xedapen orokorrak. I. titulua: Eskubideak eta betebeharrak; II. titulua: Gizarte zerbitzuen sistema publikoa. I. kapitulua: Xedapen orokorrak; II. kapitulua: Gizarte zerbitzuen sistema publikoaren elementuak; III. kapitulua: Gizarte zerbitzuen zorroak.\n14. gaia.–39/2006 Legea, abenduaren 14koa, autonomia pertsonala sustatzeari eta mendekotasun-egoeran dauden pertsonak zaintzeari buruzkoa: atariko titulua. Xedapen orokorrak.\n2. zatia – Berariazkoa.\n1. gaia.–Teknika eta zainketa aringarri ohikoenak larriki jotako pertsonendako egoitzetan eta eguneko zentroetan.\n2. gaia.–Desgaitasunaren kontzeptua. Pertsonarengan ardazturiko plangintza. Laguntzen paradigma. Autonomia pertsonalaren gaitasunak eguneroko bizitzan garatzeko programak.\n3. gaia.–Desgaitasunak dituzten pertsonendako laguntza zentro eta programak. Desgaitasunak dituzten pertsonen eskubideak. Desgaitasuna eta komunitatean integratzea.\n4. gaia.–Istripuei aurrea hartzea eta lehen sorospena. Larrialdietan aritzeko arauak.\n5. gaia.–Desgaitasunak dituzten pertsonak; kontzeptua eta etiologia. Desgaitasun fisikoa, desgaitasun psikikoa, desgaitasun zentzumenezkoa, nortasunaren nahasteak. Zaurgarritasun egoeran dauden pertsonen laguntzan eragina duten ildo etikoak.\n6. gaia.–Zaintzailearen eginkizunak desgaitasunak dituzten pertsonendako erakundeetan: egoitzetan, eguneko zentroetan eta tutoretzako etxebizitzetan. Konfidentzialtasuna eta pribatutasuna zaurgarritasun egoeran dauden pertsonen laguntzan. Baimen informatua zaurgarritasun egoeran dauden pertsonen laguntzan.\n7. gaia.–Talde lana zentro soziosanitario batean.\n8. gaia.–Zaintzailearen eginkizunak aisialdiko jardueretan.\n9. gaia.–Gaur egun dauden baliabideak desgaitasun psikikoa, desgaitasun fisikoa eta desgaitasun zentzumenezkoa duten pertsonendako\n10. gaia.–Zaintzailearen jarduketak larrialdi egoeretan: krisi epileptikoetan, eztarrian zerbait gelditzen denean, erreduretan, traumatismoetan.\n11. gaia.–Laguntza zerbitzu bat erabiltzen duenaren beharrak gorputz jarreraren aldetik: gorputz jarrera, gorputz jarreren aldaketak, mobilizazioak, erabiltzailea garraiatzea, altzari egokituak (oheak, aulkiak, atrilak, garabiak).\n12. gaia.–Behar higienikoak: ahoaren, ilearen, begien, azkazalen, azalaren, sexu organoen eta etzaneko ultzeraren zainketa. Elikadura eta nutrizioa: dieta-motak.\n13. gaia.–Balio, jarrera eta jokamolde profesional etikoak zaurgarritasun egoeran dauden pertsonen laguntzan. Erabaki etikoak hartzea zaurgarritasun egoeran dauden pertsonen laguntzan. Kalte, zabarkeria, gehiegikeria eta tratu txarren egoerak zaurgarritasun egoeran dauden pertsonen laguntzan.\n14. gaia.–Oinarrizko zainketak. Zaintzailearen eginkizunak terapia okupazionaleko programetan. Harremanen mugak eta laguntza-harremana zaurgarritasun egoeran dauden pertsonen laguntzan.\n15. gaia.–Desgaitasuna duten pertsonendako garatzen diren programen ebaluazioa eta erregistroa. Informazioaren erregistro eta dokumentazio prestaketa etikoa zaurgarritasun egoeran dauden pertsonen laguntzan.\n16. gaia.–Zaintzailearen eginkizunak adimen desgaitasuna duten pertsonen zahartze prozesuan.\nIragarkiaren kodea: F1912286


Horietako egun batean - Gabriel Garcia Marquez\nZerbait izugarri gertatu behar da herri honetan\nHorietako egun batean\neuskaratzailea: Gillermo Etxeberria\nGoiza epel eta ateri argitu zen. Aurelio Escobar jaunak, titulurik gabeko dentista goiztarrak, seietan ireki zuen bere gabinetea. Lehiarrezko armariotik, oraindik igeltsozko moldean zeukan hortzadura postizoa atera eta tresneria multzo bat mahai gainean jarri zuen txukun-txukun, handitik txikira, esposizio bat bailitzan. Leporik gabeko alkondara marraduna zeraman, goialdean botoi urreztatu batez itxia eta frakak tirante elastikoz sostengatuak. Zurruna eta iharra bera, gorrek ohi dutenaren antzeko begirada zuen, inoiz gutxitan uneko egoeraz zerikusirik zuena.\nTresnak mahain gainean atondu ondoren, fresa, altxagailuzko mahai gainera garraiatu eta hortzadura postizoa leuntzen hasi zen. Ez zirudien lanean zegoenik bere burua, baina gogorki ziharduen, beharrik gabe ere fresaren pedalak eraginaz.\nZortziak jo ondoren atseden hartu zuen leihotik zerura begiratzeko eta bi oilotzar pentsati begiztatu zituen auzoko etxeko kotan eguzkitan lehortzen. Lanari ekin zion gosari garairako berriro euria hasiko zuen uste osoz. Hamaika urteko bere semearen ahots zakarrak esnatu zuen zozoalditik.\n— Alkateak hagin bat atera behar duela esan du.\n— Esaiozu ez nagoela.\nUrrezko hortz bat leuntzen ari zen. Pixka bat aldendu eta begi erdi itxiaz aztertu zuen. Berriro ere ondoko egon-gelatik semeak garraisika:\n— Zure zarata entzuten du eta hor zaudela esaten du.\nDentistak hortza aztarrikatzen jarraitu zuen. Lana bukatu eta mahai gainean jarri zuenean, esan zuen:\nBerrira fresari ekin zion. Kartoizko kaxatxotik landu beharreko pieza desberdinez osatutako zubi bat atera zuen eta urrea leuntzen hasi zen.\nOraindik ez zuen aurpegi-itxura aldatu.\n— Hagina ateratzen ez badiozu, tiro bat botako dizu.\nInongo presarik gabe, mugimendu lasaiaz, fresaren pedala emaleari utzi, besaulkia baztertu eta mahaiaren beheko kutxatila ireki zuen osoki. Han zegoen errebolberra.\n— Ondo —esan zion— esaziozu etortzeko tiroa botatzera.\nBesaulkia itzularazi zuen, atearen aurrez aurre jarri eta eskua kutxatila ertzean finkatu zuen. Alkatea atalasean azaldu zen. Ezkerreko masaileko bizarra moztuta, baina beste alderdia, handituta eta minduta, bost eguneko bizarrarekin. Dentistak, gau askotako desesperazioa nabaritu zien haren begi ihartuei. Kutxatila behatz puntekin itxi eta zera esan zuen leunki:\n— Eser zaitez.\n— Egun on, esan zuen alkateak.\n— Baita zuri ere, erantzuki dentistak.\nTresneriak irakiten ziharduten bitartean, Alkateak aulkiko bulkoan apoiatu zuen kaskezurra eta hobeto sentitu zen. Izotzezko usaina arnasten zuen. Gabinetea pobrea zen: egurrezko eserleku zahar bat, pedalezko fresa eta loza-buruak zituen lehiarrezko armairu bat. Eserleku aurrean leiho bat, gizon baten neurriko telazko babesarekin. Dentista hurbiltzen zela nabaritzean, Alkateak orpoak finkatu eta ahoa ireki zuen.\nAurelio Escobar jaunak, aurpegia argiari begira jarri zion. Hagin gaiztotua ikusi ondoren, matrailezurra finkatu zuen behatz presio artetsuz.\n— Anestesiarik gabe, beharko du, esan zuen.\n— Zornatuta daukazulako.\nAlkateak begietara begiratu zion. «Ondo da», esan zuen eta irrifabarre egiten saiatu. Dentistak ez zion irribarreari ordainik eman. Egositako tresnerien eltzea lan-mahaira eraman eta pintza hotz batzuen laguntzaz atera zituen, oranidik ere inolako presarik gabe. Ondoren txistuontzia zapata puntaz erakarri eta ikuztontzian eskuak garbitzera joan zen. Dena Alkateari begiratu gabe. Baina Alkateak ez zuen bistatik galtzen.\nBeheko bazter-hagin bat zen. Dentintak hankak zabaldu eta kako bero batekin estutu zuen hagina. Alkatea eserlekuko burdinetan finkatu zen, bere indar guztia hanketan sendotu eta giltzurdinetan hutsune ikaragarri bat nabaritu zuen, baina ez zuen hasperen bat ere bota. Dentistak eskumuturra bakarrik mugitu zuen. Gorrotorik gabe, alderantziz, samurtasun garratz batez, eta esan:\n— Hemen pagatuko dituzu hogei hildakoen ordainak, tenientea.\nAlkateak hezur-karraska sentitu zuen matrailezurrean eta bere begiak malkoz bete ziren. Baina ez zuen aiene bat ere bota, harik eta hagina irten zela nabaritu arte. Orduan, malko tartetik begiztatu zuen. Ezin ulerturik geratu zen nolatan hagin arrotz hark eman ziezaiokeen aurreko bost gauetako tortura ulertezin hura.\nTxistu-ontzira makurtuaz, izerditan blai, arnasestuka, zamarra askatu eta haztaka fraketako poltsikoetan zapia bilatu zuen. Dentistak zapi garbi bat eskaini zion.\n— Xuka itzazu malkoak.\nAlkateak hala egin zuen. Dardarka zegoen. Dentistak eskuak garbitzen zituen bitartean, hondorik gabeko zeruari so eta hautsez betetako armiarma sare bat begiztatu zuen, armiarma arraultze eta hildako intsektuz betea. Dentista eskuak lehortuaz itzuli zen. «Zoaz ohera —esan zion—, egin gorgoilak ur eta gatzarekin». Alkateak, zutik, jarri eta diosal militar diziplinatu batez agurtu zuen eta aterantz abiatu zen hankak luzatuaz eta zamarra lotu gabe.\n— Kontua pasa, esan zuen.\n— Zuri ala Udalari?\nAlkateak ez zion begiratu. Atea itxi eta bur-sarearen atzetik:\n— Berdin da.


Hasiera » Nabarmenduak » BLACKJET VX-1r USB 3.1 GEN 2 RED MINI-MAG irakurgailua ATECH FLASH TECHNOLOGY\nBLACKJET VX-1r USB 3.1 GEN 2 RED MINI-MAG irakurgailua ATECH FLASH TECHNOLOGY\nAtech Flash teknologia (AFT) komunikabideen eta biltegiratze irtenbide industrialeko eta profesionalen fabrikatzaileek beren azkeneko irakurgailua abian jarriko dute Blackjet ™ VX-1R RED MINI-MAG® Reader.\nBlackjet VX-1R USB 1,000 Gen 3.1 2 MB / s banda zabalera erabiltzen da, zure sormen-edukia zure multimedia-txarteletatik zure gehienezko abiadura jaten, editatu eta artxibatzeko. Blackjet VX-1R erabiltzen du USB-C interfazea, Mac® eta Windows® Thunderbolt ™ 3 ordenagailuekin bateragarria izan dadin.\nBlackjet VX-1R-ek $ 174.99 USD-eko MSRP proposatuko du eta abenduaren 17th bidaliko du.\nRED onartutako irakurgailua RED MINI-MAG\nUSB 3.1 Gen 2-ek abiadura ematen dio 10Gbps-era\nUSB motako konektore itzulgarria konexioak egiten ditu\naskoz errazagoa eta azkarrago\nIdatzi metrajea 525 MB / s-ren abiadurarekin *\nMetal malkartsua itxitura eta iraunkortasuna bermatzeko\nBeroaren xahutzea areagotzeko hodiak\nCompatible con Thunderbolt ™ 3\nburuz Atech Flash teknologia (www.atechflash.com)\nAtech Flash teknologia Inc. (AFT) USB eta Thunderbolt produktuak garatzen eta fabrikatzen espezializatutako nazioarteko enpresa da. 15 urte baino gehiago daramatzan AFT-k soluzio osoa eskaintzen du komunikabide profesionalen irakurle profesionalen, RAID biltegiratze sistemen, prokartearen sistemen, kableen eta PCIe hedapen txartelen artean. AFT produktuak errendimendua, iraunkortasuna eta estiloarekin diseinatzen dira. AFT ere enpresa askoren OEM / ODM irtenbide hornitzailea da.\n* 3.1 Gen 2 USB zehaztapenetan oinarrituta. errendimendua txartel motaren eta ostalariaren sistemaren arabera alda daiteke.\nBlackjet ™ marka da Atech Flash teknologia, Inc.\nRED MINI-MAG marka erregistratua da RED.COM, LLC\nThunderbolt eta Thunderbolt logotipoa marka komertzialak dira Intel AEBetako eta beste herrialde batzuetako korporazioa.\nIntel eta Intel logotipoaren marka komertzialak dira Intel AEBetako eta beste herrialde batzuetako korporazioa.\naurreko: Boothbay Region Komunitateko Telebista Errejimena egiten du Live Cablecast Komunikabideen Plataforma batekin Live Streaming bidez\nHurrengoa: AJA-k KONA 5-ekin igortzen du 12G-SDI I / Orekin


Aldundia inguratu eta eserialdia egin dugu Arabako Gizarte Esku-hartzeko bigarren greba egunean | LAB SINDIKATUA\nEkintza Sindikala Aldundia inguratu eta eserialdia egin dugu Arabako Gizarte Esku-hartzeko bigarren greba egunean\nSindikatu deitzaileon oharra:\nGaur, ekainak 22, Arabako Esku-hartze Sozialeko Hitzarmenaren negoziazioan ordezkaritza sindikalaren % 100 duten bost sindikatuek (LAB, ELA, CCOO, ESK eta UGT) deitutako bigarren greba eguna da. Helburu bakarrarekin egiten dira grebak: AISA patronala egungo blokeo-jarreratik mugitzea eta sektoreko langileen erosteko ahalmena bermatzea 2021-2024 aldirako negoziatzen ari den hitzarmena indarrean dagoen bitartean.\nHilaren 17an egin zen lehen greba-eguna, eta jarraipen eta eragin handia izan zuen sektoreko arlo eta zerbitzu guztietan, nahiz eta zerbitzuetan artatutako pertsonen babes-ezaugarri bereziek eta, beraz, oinarrizko premiak gutxieneko zerbitzuen bidez betetzeko beharrak asko mugatzen duten langileen grebarako eskubidea.\nMobilizazioak 200 pertsona baino gehiago bildu zituen eta egun osoan zehar protesta ekintzak egin ziren. Gainera, Gasteizko Udaleko Osoko Bilkuran mozio bat eztabaidatu zen, eta aurrera atera zen talde politiko guztien babesarekin. Bertan, AISA patronalak eta sindikatuek adostutako baldintzen finantzaketa ekonomikoa bermatzen da.\nAbal horrek, AISAk ez dela erreala esan arren, negoziazioan aurrerapauso argia izan behar du; izan ere, patronalak aukera du gaur egun duen jarrera aldatzeko, bihar, ekainak 23, 12:00etan, PRECOn izango dugun negoziazio-mahaiaren bileran.\nJoan den ostiralean, Udalera eta patronala osatzen duten enpresetara zuzendu ziren aldarrikapenak. Gaur, ordea, Foru Aldundiaren aurrean egongo gara, eta goizetik mobilizatuko gara hor, Emilio Sola Gizarte Zerbitzuetako foru diputatuak ez baitigu harrera egin, joan den astean bilera bat eskatu arren. Foru Gobernuari eskatzen diogu, Gasteizko Udalbatzak egin duen bezala, berma dezala patronalaren eta sindikatuen akordioen finantzaketa.\nGaur goizean, AISA patronalari berehala mugimenduak eskatzeko ekintza batekin jarraituko dugu, eta arratsaldean kafe-solasaldi bat egingo dugu Arabako gizarte-zerbitzu pribatizatuen egoeraz eztabaidatzeko, sektorean 1.000 langile baino gehiago lan egiten dute, horietatik % 75 baino gehiago emakumeak.\nHilaren 17an bezala, gaur ere Gasteizko Udaleko Langileen Batzordearen eta GOFEko Langileen Batzordearen babesa dugu.\nElkarrekin gaude gizarte-zerbitzuen prekarizazioaren aurrean eta EAJren eta PSEren gobernuek gizarteko pertsona ahulenei arreta ematen dieten zerbitzuak uztearen ondorioen aurrean.


Maggi arrautza dieta: ezaugarriak, 4 asteko menua, abantailak eta desabantailak - Keto Light Plus\nMaggi arrautza dieta: 4 asterako menua\nMaggi arrautza dieta pisua galtzeko modu eraginkorrenetako bat daetxean, eta horrek 30 egunetan 10 eta 20 kg galtzen lagunduko dizu!\nSeguruenik badakizu dagoeneko Maggi-k aldaera asko dituela, produktuen multzoan eta diseinatu den aldiaren arabera. Horietako edozeinek goserik gabe pisua galtzeko aukera emango dizu, eta, batez ere, fitness gabe pisua galtzeko! Barietateetako bat Maggi arrautza dieta da. Eta orain zehatzago aztertu nahiko nuke.\nZein da Maggiren arrautza-dieta eta bere ezaugarriak\nMaggi-ren arrautza-dietak (bere kideek bezala) gure janaria modu jakin batean mugatzen dute. Horrek elikagaien aukeraketari eta otordu kopuruari egiten dio erreferentzia, baita bere bolumenari ere. Dieta hau karbohidrato gutxikoa da eta zehazki 4 aste irauten du. Tarte horretan, Maggi arau guztiak zorrotz betetzen badituzu, pertsona batek 5-10 kg-ko pisua gal dezake 30 egunetan (etxean pisua galtzeaz ari gara, inolako esfortzu fisikorik gabe). Eta hau ez da batere muga! Praktikak erakusten duenez, adierazle hau hogeita bost kilogramo ingurura iritsi daiteke. Sinestezina dirudi, baina pisua galtzeko metodo honek ahalegin handirik gabe pisua galtzeko aukera emango dizu.\nAgian Maggi arrautza dietaren ezaugarri nagusia baldintza guztiak betetzea da. Beste edozein dietak beretzat kritikoak izango ez diren eta azken emaitzan inola ere eragingo ez badu aldaketak jasan ditzake, orduan guztiz desiragarria da dietatik osagaiak kentzea (eta are gehiago, beste zerbaitekin ordezkatzea) . . . . Horren ondorioz, emaitza nabarmen honda daiteke edo erabat desagertzea.\nBat-batean askatu eta arrautza dietak debekatuta dagoen zerbait jan baduzu, ezin izango duzu jarraitu. Berriz hasi beharko dugu.\nArau zorrotz hauek dieta honen azpian dauden kalkulu zehatzek agintzen dituzte. Kontua da dietaren sorreran, nutrizio zientzialariek ez zutela produktu jakin bateko kaloria kopuruan oinarritzen, gure gorputzaren erreakzio kimikoetan baizik. Azken finean, denok dakigu elikagaiak gure gorputzak modu ezberdinetan asimilatzen dituela eta "arinak", lehen begiratuan, fruitu batek oilasko bularki egosia baino arrisku handiagoa izan dezake. Horregatik, oso garrantzitsua da argibide guztiak ahalik eta zehatzen jarraitzea, azkenean nahi den efektua lortzeko.\nOrain, pisua galtzeko arrautza-dieta bat egitea erabakitzean topatuko dituzun alde on eta txarrei buruz hitz egin nahiko nuke. Maggiren abantailen artean, noski, emaitza iraunkorra dago. Galdu duzun pisu guztia ez zaizu itzuliko beste dieta batera aldatu ondoren. Gainera, dieta mota hau nahiko "demokratikoa" da. Bere parekoekin alderatzen baduzu, ikusiko duzu produktuen gaman oso murrizketa gutxi daudela. Hala ere, baldintza horrek bi "txanponaren alde" ditu. Menua askotarikoa den arren, oraindik ezin izango duzu inprobisatu, geroztikMaggi-ren arrautza-dietak ezarritako baldintza guztiak zorrotz betetzea eskatzen du.Bide batez, dieta zehatza beste puntu eztabaidagarri bat ere bada. Alde batetik, beti jakingo duzu zer, zenbat eta noiz jan behar duzun, beraz, ezingo duzu aparteko kaloria kontsumitu. Bestalde, arauetatik ere ezin izango zara aldendu, bestela zure lan guztia hutsartetik joan daiteke.\nAzpimarratzekoa da, halaber, erreakzio alergikoak izateko joera duten pertsonek hobe dutela horrelako janari-esperimentu bat saihestea.\n4 asterako menua\nOrain zuzenean dietara joan nahiko nuke eta esango dizut zer eta zer kantitatetan jan behar duzun pisua azkar galtzeko. Hala ere, aurrera egin aurretik, hainbat argibide dauzkat zuretzat:\nerabat debekatuta dago arkumea jatea;\nSukaldatzeko prozesuan erabiltzen duzun haragiak gantz-inklusiorik gabe egon behar du;\nargitzerik ez badago, orduan zure esku dago kontsumitzeko baimendutako produktuaren aukera eta kantitatea;\nharagia egosteko metodoak: frijitu / irakiten\nesnekiak eta, bereziki, gazta - esklusiboki (! ) gantz gabe;\narrautzak - bakarrik (! ) egosiak;\noilasko haragia beti (! ) jaten da azalik gabe;\nMaggi arrautza dieta: 1. astea\nOharra: lehenengo eta bigarren asteko gosariek arrautza egosi bat edo bi eta fruta bat (pomeloa / laranja) izan behar dute. 1. astean, osorik egon behar du; 2. astean - erdia bakarrik jatea onartzen da.\nGainera, zure erosotasunerako, bazkaria eta afaria otordua II eta III izendatuko dira, hurrenez hurren.\nII: mimatu zaitez frutaz.\nIII: Zeure burua sari dezakezu haragi zati txiki batekin.\nII: oilasko pixka bat.\nIII: zuku gastrikoa hartzeko - hasi laranja batekin, gero barazki entsalada batekin eta amaitu bazkaria bi arrautza egosirekin.\nII: gazta eta tomateak nahastu + ogi edo tostada batzuk.\nIII: haragi pixka bat gorputza mimatzeko.\nII: fruta nahasketa.\nIII: haragi zati bat letxuga hostoen buruko baten gainean.\nII: barazki fresko nahasketa eta arrautza pare bat\nIII: arrautza pare bat + letxuga; zitrikoak (1 pieza) + arrain frijitua edo egosia.\nIII: haragi kopuru txiki bat.\nII: oilaskoa barazki-apaingarriarekin + barazki freskoen eta zitrikoen nahasketa (1 pieza)\nIII: barazki egosiak.\nMaggi arrautza dieta: 2. astea\nII: haragi pixka bat letxuga hostoen buruko baten gainean.\nIII: arrautza pare bat + letxuga; zitrikoak (1 pieza)\nIII: zitrikoak (1 pz. ) + Arrautza pare bat.\nII: haragi pixka bat + pepinoak.\nIII: arrautza pare bat + laranja / pomeloa.\nII: barazki egosiak + gazta + arrautza pare bat.\nIII: arrautza pare bat.\nII: arraina (egosia edo frijitua).\nII: tomateak, zitrikoak eta haragi pixka bat.\nIII: fruta freskoen nahasketa (horietako entsalada batekin ordezkatu daiteke).\nII: oilasko pixka bat, tomate freskoak, barazki egosiak eta zitrikoak.\nIII: oilasko pixka bat, tomate freskoak, barazki egosiak eta zitrikoak.\nMaggi arrautza dieta: 3. astea\nGaur fruta guztiak zure eskura dituzu. Zuk zeuk zehazten duzu otordu kopurua eta haien bolumena. Bi murrizketa estandar baino ez daude: ez jan 18: 00etatik aurrera eta ez erabili debekatuta dagoena!\nEgun honetan, barazki egosiak eta haietako entsaladak eskura dituzu (naturalki, apaingarririk gabe).\nGure asteazkena fruta eta barazkiak dira: entsalada nahasketak, janari egosiak edo freskoak - zure diskrezioan aukeratzen duzu, apaingarriak eta debekatutako produktuak soilik saihestuz.\nHaurtzaroko ohitura onenetan bezala, osteguna arrain eguna da. Horren arabera, arraina, barazkiak, letxuga eta aza freskoa jaten ditugu.\nEgun honetan, pixka bat lasaitu zaitezke. Barazkiekin (edo hauen alboko plater bat) haragi xerra batzuk ordaintzeko eskubidea duzu.\nLarunbatean eta igandean\nAste bukaeran, gorputza apur bat deskargatu dezagun. Asteburuetan, fruta mota bakarra onartzen da, horretarako "sabeletik" eta edozein momentutan jan daiteke.\nMaggi arrautza dieta: 4. astea\nGarrantzitsua: behean zerrendatutako produktuak edozein unetan kontsumi daitezke, mugarik gabe, hala ere, guztiz debekatuta dago menuan aldaketak egitea (osagaiak kendu edo ordezkatzea)!\nAstelehena egun gogorra da. Etxeko tartean zaude, beraz, oparitu zaitez haragia, tomate freskoak (3) eta pepinoak (4), gozoki gabeko hegaluzea, zitrikoak eta tostadak.\nGaur, aurreko egunean bezala, gure gorputza apur bat "hondatzen" dugu. Oro har, egun honetako dieta berdina izaten jarraitzen du, salbuespen txiki batekin: zure postrea dibertsifikatu dezakezu jada ezagunak diren zitrikoak meloi, sagar edo udare xerra batekin ordezkatuz.\nGaur apur bat kaltzioarekin aberastuko gara eta dagoeneko ezagunak diren barazki egosi eta freskoei (2 pepino eta 2 tomate) koilarakada 1 gehituko dizkiegu. l. gazta edo mamia, baita tostadak ere, eta, nola ez, gure zitrikorik gogokoenak.\nOsteguna "arrain eguna" den arren, gaur haragia, tostadak (1 pz. ), Pepinoak (1 pz. ), Tomateak (3 pz. ) Eta laranja/pomeloa (aukerakoa) jaten ditugu.\nGaurko dieta erraza izango da: letxuga hostoak, arrautza egosi pare bat, zitriko estandarrak (zuk aukeratzen dituzun) eta tomate fresko pare bat.\nAzkenaurreko eguna. Poliki-poliki gorputza prestatzen hasten gara dieta osatzeko. Gaur egun oilasko bularki egosi pixka bat ordaindu dezakezu, 125 gr. gazta gazta edo feta gazta, tostadak, edalontzi bat jogurt, zitrikoak eta pepino fresko pare bat eta tomate bana.\nBueno, heldu da azken eguna! Borroka desorekatu honi euren borondatearekin eta kilo gehigarriekin "jasateko" gai izan zirenek irudiarekin gertatutako aldaketa izugarriak ikus ditzakete. Baina ez lasai asko! Saiatu etorkizunean zer eta zenbat jaten duzun kontrolatzen, eta gaur atun pixka bat jan dezakezu, 1 koilarakada. l. gazta txigortuarekin, barazki egosi pixka bat, zitrikoak, baita pepino pare bat eta tomate bat ere.\nEspero dut Maggi arrautza dietak pisua galtzen lagunduko dizula denbora gutxian eta denbora luzez!\nNola galdu pisua 5 kg aste batean\nArtikuluak gorputzari kalterik egin gabe pisua galtzen lagunduko dizuten metodoak aurkezten ditu astean 5 kg. Pisu galera azkarraren oinarriak, dietak, gomendioak eta berrikuspenak.\nDietaren printzipioak odol motaren arabera - baimendutako eta debekatutako elikagaien taula\nDietaren ezaugarriak odol taldeen arabera. Zein da dietaren funtsa, kontraindikazioak, zer elikagai jan behar dituzten odol talde ezberdinetako eramaileek. Dietak ezarritako dietari atxikitako espezialisten eta pertsonen berrikuspenak.\nYogak pisua galtzen laguntzen al dizu: ariketak nola eragiten dion zure figura\nYogak pisua galtzen laguntzen dizun galdetzea ez da funtsik, klaseak jarduera fisikoa baitakar. Aurki ezazu ariketak zifra arinagoa lortzen lagunduko dizun.


KOLDAR HUTSA ZARA - Librería Psikolan\nPeruk ez du artaldearen barruan bizi nahi. Ez du indarrean dauden ideia eta lege zaharren jarraitzaile izan nahi, ez da ezeren apostolu izateko jaio. Gauzak kolokan jartzea atsegin du. Krapulan elkartzen da bere belaunaldiko kide batzuekin. Harrikaden, manifen eta lazo urdinen garaia da, eskuinkume faxistena eta pantxoatapeiotarrena. Nirekin edo nire aurka. Peruk, ordea, bere bidea aurkitu nahi du ortodoxiatik, mito zaharkituetatik eta ergelkeriatik kanpo. Idazle izan nahi du. Nietzsche du bidelagun, baina arrunkeriatik ateratzea eta bide propioa egitea ez da inoiz erraza izan.\nBitxiki, Peruren aitonak naziengandik ihes egin zuen judutar bati lagundu zion. Batzuetan, oso mehea da heroiaren eta koldarraren artean dagoen marra. Gainera, Peru haragikoia da, fetitxista, zirikatzailea, apur bat houellebecquiarra...\nKoldar hutsa zara istorio indibidual eta kolektibo baten fikziozko kronika da. Belaunaldi batena, diktaduraren eta trantsizioaren artean jaiotako belaunaldiarena. Fanatismoaren eta koldarkeriaren artean ahaztutako garai bat. Gure kontraesan eta mixeria txikien kronika. Zaharrak berri.


ROBERTO GARCÍA DE MESA – La FuNdiciOn Bilbao\nROBERTO GARCÍA DE MESAadmin2018-09-06T10:43:38+00:00\nZuzendaritza: Roberto García de Mesa\nabendua 15 20:00etan\nabendua 16 19:00etan\n“Outside” izenburupean, Roberto García de Mesaren muntaia berriak formatu desberdineko sei pieza labur biltzen ditu: “1/3” (2006), “Refugio” (2017), “Luminarias” (2004), “Oratorio On/Off” (2011), “Elektra” (2006) eta “Isla mínima” (2008). Urriaren 25ean estreinatuko da Guimerá Antzokian (Tenerife), eta irailaren erdialdean, Bilboko La Fundición aretoan izango dugu ikusgai.\nPieza horietako testu gehienak García de Mesaren bi liburutan argitaratu dira (“Interior de una cámara de cera”, Tenerife, Idea, 2006, eta “Outside”, Madril, Fundamentos, 2010). Bestalde, Mario Domínguez Parrak ingelesera itzuli zuen “Elektra” berriaren testua, ikuskizunaren zati ere badena, eta itzulpena “Receptacle Mag” aldizkari estatubatuarrean argitaratu zen 2012an.\nAna Reig-ek, Irene Álvarezek eta Lioba Herrerak interpretatzen dituzte sei piezak, eta hainbat gairi buruzko hausnarketa egiten dute: Espainiako banderen koloreak, gerra-errefuxiatuen egoera Melillako mugan, biki ebaneszentearen fenomenoa amaren umetokian, erlijioen matxismoa, mito greko femenino baten egia-ostea eta irletako bizitza itogarria.\nRoberto García de Mesa eszenako zuzendaria, antzerki-ekoizlea, eszena-sortzailea, olerkigilea, antzerkigilea, dramaturgista, antzezlea, narratzailea, saiogilea, ikerlaria, artista bisuala eta musikaria da. Berrogeita bederatzi liburu argitaratu ditu.\nHaren piezetako hogei berak muntatu ditu, edota beste zuzendari batzuek, Espainiako hainbat espaziotan. Arte eszenikoen praktika eta teoria konbinatzen ditu, gaiari buruzko artikulu, saiakera eta azterlan monografiko ugari ere plazaratu dituelako. Horrez gain, arte eszenikoen nazioarteko hainbat kongresutan eta jaialditan parte hartu du. 2015ean, berezko konpainia sortu zuen.\nLa Fundición aretoan, Roberto García de Mesak idatzi eta zuzendutako bi obra izan ditugu, gaur egun arte: “Hamlet Post Scriptum” (2012) eta “La edad del frío. Conversaciones con Antígona” (2015). Azken urteotan zehar, Espainiako hainbat sormen garaikideko lekutan izan dira ikusgai obra horiek. Fundamentos argitaletxeak plazaratu zuen “Hamlet Post Scriptum” testuaren edizioa lehenik (“Outside” lanaren beste pieza batzuekin batera, Madril, 2010). Gero, Ediciones Invasoras argitaletxeak atera zuen (Vigo, 2017), eta, azkenik, Ati Solertik grezierara itzuli eta Vakxikón argitaletxeak (Atenas, 2017) liburuki bakarrean kaleratu zuen. Bestalde, Wake Forest unibertsitate estatubatuarrean “La edad del frío. Conversaciones con Antígona” aztertzen dute, “Contemporary Theater in Spain and Spanish America” ikasgaiaren barruan. Teresa Sanhueza irakasle txiletarra lan horren edizio kritikoa prestatzen ari da, eta Estatu Batuetan argitaratuko da.\n“Outside” La Fundición aretoan estreinatuko den Roberto García de Mesaren hirugarren lana da. Haren obrek hitzak eta ekintzaren artea konbinatzen dituzte, eta gorputza eraldaketarako tresna politiko bilakatzen da. Ikuskizunak mugimendua, esparru bisuala eta objektuak eta egungo arazo sozialen gaineko sentikortasun berezia uztartzen ditu, eta gizakien izaera aztertzen du, zaharraren eta berriaren artean, kontzientziaren eta oharkabekoaren artean, askatasunaren mamuen eta adierazpen poetikoaren aukera eszeniko ugarien artean.\nZuzendaritza, testuak, espazio eszenikoa eta soinu-espazioa: Roberto García de Mesa\nAntzezleak: Ana Reig, Irene Álvarez eta Lioba Herrera\nArgiak: Carlos Ramos.\nIkus-entzunezkoak: Digital 104\nJantziak: Roberto García de Mesa konpainia\nArgazkia: Lee Lee Moss\nRoberto García de Mesa konpainiak ekoiztua


"Gidaria ere bada trafiko arazoen erantzule" | Revista\n“Gidaria ere bada trafiko arazoen erantzule”\nJavier Martínez Plumé, irakaslea eta trafikora aplikaturiko teknologia berrietan aditua : "Gidaria ere bada trafiko arazoen erantzule"\nJavier Martínez Plumé Informatika eta Elektronikan espezializaturiko fisikari gazte bat da eta Valentziako Unibertsitateko Robotika Institutuan lan egiten du ikerketan eta irakaskuntzan.\nTrafikoa eta Garraio Sistema Inteligenteak (GSI) izan ditu bere karreraren ardatz eta hainbat proiektutan parte hartu du estatuan eta nazioartean, teknologia berriak aztertu eta errepide sare, kontrol sistema eta trafikoaren kudeaketa eta informazioan aplikatzeko. Martínez Plumé hizlari izango da Bilboko Euskalduna jauregian ekainaren 21etik 23ra Bilbao 2001 erakundeak antolatzen duen "Hiria atzamar puntan" Biltzarrean, Garraiorako Sistema Inteligenteak aztertu eta etorkizunean tamaina ertaineko hirietan aplikatu ahal izateko, garraio eta mugikortasun arazoei konponbidea jarri ahal izateko. Javier Martínezen ustez "gutxi falta da gizarteak garraiora eta trafikora aplikaturiko teknologia berriak hizkuntza barnera dezan".\nZer dira Garraio Sistema Inteligenteak?\nTrafikoa arautzeko eta gidatzean segurtasun handiagoa lortzeko bitarteko bat dira. Elkar ulertzeko, ikono, sinbolo eta oharretan oinarritutako panelak dira, teknologia berriak baliatuz trafikoa antolatzen dutenei eta hiritarrei, gidari zein oinezkoei informazio zabalagoa emateko. Adibidez, hiri batera iristen garenean eta panel batek trafiko pilaketak non dauden aditzera eman eta ordezko ibilbide bat proposatzea, edo bihurgune batera sartzean seinale batek abiadura handian goazela antzeman eta kartel argitsu baten bidez abiadura jaitsi beharra dugula ohartaraztea.\nGSIak jarri nahi ditugu behar duten errepide eta bide guztietan eta hiritarrak horiek interpretatzen jakin dezala eta baliagarri izan daitezela. Ikonoak jende guztiak uler ditzan diseinaturik dauden arren, ez litzateke txarra zirkulazio kodean sartzea, sinbolo horiek ulertzen ez badira emaitza kaskarrak lortuko ditugu eta. Gutxi falta da gizarteak teknologia berrien lengoaia barnera dezan eta etxean eta lanean gure eguneroko bizitzaren atal izan daitezen. Urte gutxi barru oso ohikoa izango da bidegurutze batera iritsi eta bide bien egoeraren berri emango digun panel bat aurkitzea.\nGaur egun oraindik ia utopia da punta-puntako ordutegian trafiko pilaketarik izango ez duen milioi erdi bizilaguneko hiri bat aurkitzea. GSIen baliabideak optimiza daitezke hiri barruko eta inguruko errepide sarea hobeto antolatzeko?\nHiritarrak garraio publikoa erabiltzera ohitzen ez badira eta “auto bat, bidaiari bat” ratioari eusten bazaio, oso zaila izango da trafiko pilaketei aurre egitea, teknologia berri guztiak aplikatu arren. GSIek, trafikoa optimiza dezakete, baina errepideak muga batzuk ditu, hodiek bezala; hodiak ere ezin du irentsi barruan sartzen dena baino ur gehiago. Hobekuntzak egin daitezke, baliabideak zabaldu eta zurrunbiloak saihestu, baina ezin izango dugu ezinezko dena lortu.\nZein onura ekartzen dio gidariari trafikoari buruzko informazioa denbora errealean jasotzeak?\nTrafikoa ez dago arduradun bakarraren menpe; agente eta erakunde asko dago tartean. Horietako bat, ahaztu egiten zaigun arren, gidaria bera da, trafiko arazoen erantzule zuzena. Guztiok etxetik ordu berean irteten badugu eta joan behar dugun lekura joateko bide berberak erabiltzen baditugu, pilaketak sortzea da normalena. GSIen bidez asmoa ez da ohiturak aldatzea, baina errepidean gertatzen denari buruzko informazioa denbora errealean eman dezakete eta baita denbora tarte labur batean gertatuko dena iragarri ere; horrela, erabakiak hartu ahal izango ditu erabiltzaileak, bere eta trafikoaren mesedetan.\nZein komunikazio sistemen bidez eskaini eta jasotzen da informazio hori?\nBetiko irratiaz gain, beste asko ere ezagun egiten ari dira. Mezu aldagarriak dituzten panalek alternatibak eskaintzen dizkiote gidariari, gertatzen denaz informaturik izango dira eta horrek areagotu egiten du segurtasun sentsazioa. Bidegurutze batera iritsi eta leku batera joateko bi bide baldin badaude, eta panel batek badio horietako batean kilometro gutxira erretentzioa dagoela, gidariak norabidea aldatu eta bide alternatiboa hartu ahal izango du. Horrela, kongestioa arinago desagertzea lortzen da eta istripu arriskua gutxitzea.\nWap eta GPS sistema teknologikoek informazioa eskaintzen diote gidariari, baina irakurri egin behar da eta, beraz, datu horiek lortzeak despisteak edo istripuak ere eragin ditzake…\nBai, istripuak eragiten ditu. Horregatik, erabiltzailearekiko interfazea hobetzea bilatzen dute ikerketek eta irakurtzera edo komunikazioetara adi egon beharrean, informazioa era automatikoan eta ahoz lortzea. GPS orientazio sistemek edo WAP telefonoek ibilbideak markatzeko balio dute, baina gidariari ahoz mezuak bidaltzeko gauza izan behar dute. Europako Elkartea RDSTMC sistema ari da bultzatzen irratiaren laguntzaz, trafikoko mezuak kodetzeko. Erabiltzaileak autoan duen gailuan, bere hizkuntzan deskodeturik jasoko ditu mezuok. Horri esker, Alemanian zehar autoz baldin banoa, gazteleraz jasoko dut Alemaniako errepideei buruzko informazioa.\nZenbat kostako da, denbora eta dirutan, sistema berri hori ezartzea?\nHemen proba fasean dago, baina aurreikuspenen arabera, hamarkada batean oso arrunt bihurtuko da gailu hori erabiltzea. Prezioari buruz, aurrerapen teknologiko guztiekin bezala gertatzen da. Duela urte batzuk aire-poltsa edo aire girotua gama altuko ibilgailuetan bakarrik izaten ziren eta une honetan auto txikietan ere serieko ekipamenduan sartzen dira. Deskodetzailearen prezioa autorako irrati baten prezioaren antzekoa izango da.\nNola uler daiteke errepide-zati arriskutsuetan, zorigaitzeko “puntu beltzetan” GSI jartzea, istripu ugari eragiten duten bide-zati horiek aldatu beharrean?\nEz da beti hala izaten, baina zenbait bidegurutze, bihurgune eta aldapa-gainalde gidarien erruz bihurtzen dira arriskutsu eta, beraz, agian obrak egitea ez da konponbidea izango. Eta baliteke konponketak egitea ezinezko izatea ere. Eraginkorrago izan liteke teknologia erabiltzea, informaziorako panel bat edo informazio pertsonalizatu eta ikusgarria emango duen radar bat jartzea, eta ez 40 kilometro orduko muga jartzen duen seinalea bakarrik, gidariak bere portaera aldatu eta errepide zati horretarako egokia den abiaduran joan dadin.\nBeraz, teknologia berriak sartzeaz gain, bide-heziketa hobetzeko premia ere badago.\nEuropa iparraldeko herrialdeetara joanez gero, paradoxa badirudi ere segurtasuna oso handia dela ikusten da, errepideak orografia eta klimaren eraginez oso kalitate txarrekoak diren arren. Europako istripu-tasarik txikiena dute. Heziketak eta gidariek hartu dituzten ohiturek eragiten dute hori, izan ere, auto indartsuak izan arren errespetatu egiten dituzte zirkulazio arauak. Teknologia behar bezala erabiltzen jakitean oinarritzen da guztia.\nTeknologia berriek zenbateraino lagun dezakete opor egunetako biktima kopurua gutxitzen?\nErabiltzaileari informazio gehiago eta hobea ematen lagun diezagukete. Oporrak iristen direnean bidaian joan nahi dugu, baina datu guztien berri izanda abiatzen bagara, hau da, iragarpenez gain bidean goazen bitartean gertatzen direnen berri baldin badugu, abiadura egokitu egin ahal izango dugu, bazkalordua aurreratu, gelditu eta herriren bat bisitatu… Horrela gutxitu egiten da hamar kilometro aurrerago zer aurkituko dugun ez jakiteak sortzen duen ezjakintasuna, egonezina eta nerbio sentsazioa.\nGarraioaren eta, ondorioz, gaur egungo modus vivendiaren ezaugarri nagusia bidaia gehiago, urrutiago eta azkarrago egiteko aukera da. Hori al da aurrerapena?\nHiru premisa horiei laugarren bat gehitzen badiegu bakarrik: bidaia seguruagoa egitea. Orduan, zalantzarik gabe, aurrerapena da.\nEz dugu oinezkoari buruz hitz egin. Zertan lagunduko diote GSIek?\nEgokiago gidatzeko elementu gehiago izateak ematen duen segurtasunaz gain, GSIek oinezkoari buruz egin dezaketen ekarpenik handiena eta onena zerbitzu publikoen kalitatea indartzea da. Oinezkoak metroa edo autobusa erabiltzen badu eta horiek erabiltzean itxaronaldi, gorabehera eta trafikoaren egoerari buruzko informazio zuzena jasotzen badu, konfiantza handiagoa izango du eta kalitatezko zerbitzua jasotzearen berme horren ondorioz oinezko eta garraio publikoaren erabiltzaile ohiko bihurtuko da.\nZein abiadura behar da hiriko gune bakoitzean?\nHiriko bide batek, lau karril izan eta hiriko saihesbide izan arren, leku bat hartzen du hirian eta, beraz, arriskua dago nolabait esatearren “etxeko istripuak” izateko: baloiarekin jolasean ari den haurra, txakurra, intermitente bidez maniobraren berri ematen ez duen gidaria…; horien aurrean, abiadura 50 kilometro orduko baino handiagoa baldin bada, nekez eragotzi ahal izango da gertaera larririk. Hirian gaudela jabetu behar dugu eta semaforoak eta seinaleak zirkulazio mota horri dagozkionak direla. Gainera, hirietan teknologia berri asko aplikatu da, batzuetan hiritarrak antzeman ez arren. Adibidez, trafikoa orokorrean arautzen duten sentsoreak jartzen dira leku klabeetan. Sarrera batean auto pilaketa txiki bat eragiten da, beste leku batzuetan handiagorik sor ez dadin. Dena kontrolaturik dago, aldaketa jakin batek aldi berean trafiko osoarengan eragina izan dezan.\nAzkenik, teknologia berriek aurreikusten dute garraio jasangarriagoa eta ingurumenarekiko hain erasokorra izango ez dena?\nUne honetan, garraio publikoa gehiago erabiltzea da jasangarritasunaren oinarria. Teknologiak ekinean ari dira alternatiba ekologikoak aurkitu eta aplikatzeko, batez ere erregaiei edo transmisio sistemei dagokienez; baina ez da ahaztu behar garraio publikoa bultzatzea dela neurririk errealista eta posibleena ingurumenaren mesedetan jardun nahi bada eta horrek GSIak dezente hobetu eta aplikatzea esan nahi du.


Piroteknia erabiltzearen argi-ilunak - Uribe kosta - Hiruka.eus\nPiroteknia erabiltzearen argi-ilunak\nIker Rincon Moreno 2019-12-16 08:32\nGabonen atarian gaudela, laster entzungo dira bolanderak, txapliguak eta askotariko petardoak han eta hemen. Askok horietaz gozatuko dute, bolborazko artefaktu horiek sortzen dituzten argiek, soinuek, distirek eta txinpartek hipnotizatuta. Baina aldi berean, arriskutsuak izan daitezke horiek manipulatzen dituztenentzat, eta izugarrizko beldurra eragiten diete beste hainbati, autismoa duten umeei eta animaliei batez ere. Hala, elkarbizitza sustatu guran, egunotan suziri horiek moderazioz jaurtitzearen aldeko kanpainak zabaldu dituzte hainbat udalek.\nAbenduan bete-betean murgilduta gaudela, udagoienak zuhaitz denak biluzik utzi ditu eta eguraldi hotzak neguari ondo-etorria egiteko dena prest utzi du. Askotariko koloredun argiak piztu dituzte han eta hemen, neguko iluntasunean auzo eta herrietako kaleak alaitzeko asmoz. Gabonak hurbil daude, eta horregaz batera, 2020 urtea ere bai. Hala, apurka-apurka entzuten hasi dira, gertu zein urrun, bolborazko lehergailuen eztanda hotsak. Umeek, gazteek eta helduek askotariko petardoak erabiltzen dituzte txinpart eta garrez osatutako egiazko su artifizial horietaz gozatzeko. Izan ere, ohitura da bolanderak, suzko erroberak, txapliguak eta abarreko petardoak jaurtitzea garaiotan, Gabon Zaharrean urte berriari hasiera emateko batez ere.\nSuziriak eta su artifizialak jaurtitzearen usadioa Txinako Inperiotik datorkigu; eurak izan ziren bolbora beltza erabiltzen lehenak, eta orain dela 1.200 urte hasi ziren lehergailuak erabilita zeru iluna koloreztatzen, izpiritu txarrak uxatzeko eta zortea eta zoriontasuna erakartzeko helburuagaz. Gurean, aldiz, musulmanen eskutik heldu zitzaigun teknologia hori, Iberiar penintsulan zeuden garaian. Ordutik, bolborari lotutako ohitura ludikoak ezarri dira hainbat lekutan, Valentzian batez ere. Gurean ere ospakizun askotan egon ohi da presente piroteknia, hala nola herriko jaietan zein Gabonetan.\nTxapligu baten eztandak 65 eta 120 dezibelio (dB) arteko zarata eragin dezake. Horixe da Europar Batasunak ezarri duen muga mota horretako artefaktuetan, bertan ezartzen baita minaren muga.\nEsan bezala, ospakizunetara lotuta egon ohi dira suziriak eta petardoak; horiek sortzen dituzten argiek, soinuek, distirek eta txinpartek efektu hipnotikoa eragiten digute pertsona askori. Hala ere, aldi berean, arriskutsuak izan daitezke horiek manipulatzen dituztenentzat (anputazioak, erredurak...) eta izugarrizko beldurra eragiten diete beste hainbati. Mota horretako leherketak eta eztandak daudenean gehien sufritzen duten pertsonak autismoa dutenak edo epilepsia pairatzen dutenak izan ohi dira; askotan urduritasun-krisiak izaten dituzte zaratarekiko duten hipersentsibilitateagatik. Hala ere, denen artean gehien sufritzen duten izakiak animaliak dira, ez direlako gai mota horietako egoerak aurreikusteko, eta ez dutelako ulertzen zer ari den gertatzen.\nAutismoa eta piroteknia\nAdituen arabera, 100 umetik batek autismoa du, eta kasu askotan, egoera horrek eragiten die zaratarekiko hipersentsibilitate bat edukitzea. Horri lotuta, neska-mutil horiei izu-ikara handia eragin diezaiekete petardoek eta su artifizialek; ondorioz, antsietatea eta estresa izan dezakete. Are gehiago, estimulu horiek, kasu batzuetan, min fisikoa eragin dezakete, baita hainbat sentimendu ere, hala nola ezinegona eta beldurra. Neuroerrehabilitazio Zerbitzu Pediatrikoak hainbat gomendio ematen ditu ospakizunotako eztandei aurre egiteko: estimulu auditiboak murrizteko tapoiak edo entzungailuak erabiltzea kaletik goazela; barruko arropa estuakaz janztea neska-mutilak gorputzean presio apurra eragiteko eta estresa murrizteko; umeari jakinaraztea zer gertatzen ari den (ospakizunak direla) eta leherketekiko kontaktu bisuala ekiditea; ez behartzea zaratak dauden lekuetara joatera; eta, azkenik, aurreikus daitezkeen egoera horiei aurre egiten ikastea desentsibilizazioa lantzeko eta zarata horiekiko tolerantzia handitzeko.\nAdituen arabera, 100 umetik batek autismoa du, eta kasu askotan, egoera horrek eragiten die zaratarekiko hipersentsibilitate bat edukitzea.\nBolanderak eta txapliguen eztandek eraginda gehien sufritzen dutenak, duda barik, animaliak dira. Izan ere, leherketa horiek gizakiak baino gehiago izutzen dituzte animaliak, ez dutelako ulertzen zer dela eta gertatu den eztanda hori, ezta nondik datorren ere. Patricia Martinez Goikoetxeak, Algorta albaitaritza-zentroko adituak azpimarratu duenez, su artifizialak dauden gauetan, askotan, txoriak topa daitezke lurrean, hilda. Izan ere, bat-bateko zarata handi horiek eragin handia dute hegaztiengan; erritmo kardiakoa asko igotzen zaie eta sarritan bihotzekoak jota hil egiten dira, izuagatik. Gauza bera ematen da txakurrengan: beldurra dela eta ihes egiten saiatzen dira, leku seguruago baten bila; ondorioz, galdu edo auto batek harrapatuta hil daitezke, noraezean dabiltzalako nora joan jakin barik.\nAlbaitariak dioenez, normala da animaliek beldurra izatea zarata handiei eta eztandei: “Beldurra ona da, datorrenari aurre egiteko mekanismo bat da, besterik ez. Hala ere, kontuz ibili behar gara jokabide horrekin, fobia bilaka ez dadin”. Katuen kasuan, euren joera da izutzen direnean ihes egin eta etxeko edozein bazterretan ezkutatzea. Haien entzumena txakurrena baino askoz garatuagoa da, eta edozein zarata handik eragin diezaieke. “Litekeena da katuek beldur handiagoa izatea txakurrek baino; hala ere, etxean egon ohi direnez beti, edozein txokotan ezkutatzen dira eta lasai daudenean agertzen dira berriro, dena konpondu balitz bezala. Katuak sintomak ezkutatzen ditu; txakurrak, aldiz, den-dena azaleratzen du”.\nAlbaitariak dioenez, gehiago jakin daiteke txakurren jokabideaz bestelako animaliakaz alderatuta, horiek gehiago ikertu direlako. Hala, dioskunez, txakurrek mekanismo bi jar ditzakete martxan beldurraren aurrean: paralizatuta geldi daitezke, izualdiaren eraginez mugi ezinik; edo ihes egin dezakete. Horrez gainera, hatsanka edo arnasestuka eta dardarka has daitezke, baita listuaren jarioa areagotu eta takikardiak izan ere. “Azken sintoma horren harira, askotan entzuten da txakurren bat edo beste hil dela bihotzekoak jota eztanda baten ondoren. Hala ere, esan beharra dago hori ez dela ohikoena; halakoak gerta daitezke, bai, baina animaliaren bihotza gaixo edo ahul dagoenean bakarrik, guri, gizon-emakumeoi gerta dakiguken bezalaxe. Halakoetan bai, txakurrak hil daitezke izuaren eraginez; bestela ez da ohikoena”, azaldu du Algortako albaitariak.\n“Hainbat urtez erabili dugun 'Gabon Zaharreko' pastillaren harira, etologiak demostratu du horrek animaliak paralizatzen dituela eta kontziente jarraitzen dutela, beldurtuta. Ez erabili horiek inoiz”\nPatricia Martinez Goikoetxea, albaitaria\nBeldurra ezin da hezi\nEsan bezala, “normala” da animaliek beldurra izatea bolanderen zaratei, baita trumoi-erasoei ere; txakurren kasuan, gainera, ekaitzek dakartzaten aldaketa atmosferikoak ere detektatzeko gai dira. Halakoetan ezinezkoa zaigu datorrenari aurrea hartzea, animaliok guk baino lehenago dakitelako ekaitza datorrela; petardoen kasuan, aldiz, askotan aurreikus dezakegu zein garaitan eman daitekeen eztanda gehien, Gabonetan, kasu. Horrelakoetan animaliak prestatu ditzakegu datorrenari ahalik eta modurik onenean eta lasaienean aurre egiteko, diosku albaitariak. Hala ere, argi izan behar duguna da beldurra ezin dugula hezi, emozio bat delako, defentsarako erreminta bat: “Beldurra emozio-erantzun bat d, erasoaldi edo estimulu zakar baten aurrean agertzen dena. Arriskutsua izan daitekeen egoera bati aurre egiteko mekanismoa da beldurra. Hau da, erantzun normala eta moldagarria da aldaketa fisiologikoak eta jokaerazkoak eragin ditzakeena. Hala ere, beldurra egokitzapen gisa jardun dadin, animalien segurtasunerako benetan arriskutsuak izan daitezkeen egoeretan soilik agertu beharko litzateke beldurra. Izualdia proportzioz kanpokoa denean (iraupenari zein intentsitateari dagokionez), orduan fobiaz berba egiten ari gara. Erantzun fobikoa ez da normala, ezta egokitzapenerakoa ere”.\nBeldurra normala da, eta inoiz ere ez diogu errieta egin behar animaliari izututa egoteagatik, bestela sentsazio hori areagotuko genioke; hala ere, badaude kasu batzuk non animaliek ez dieten beldurrik eztanda-hotsei. Izan ere, Martinezek azaltzen duenez, gauza askok baldintza dezakete animaliaren jokabidea, hala nola horren sozializazioa, genetika eta izandako esperientzia negatiboak. “Berbarako, genetikoki border collie txakurrak beldurtiak izan ohi dira, oso urduriak; hala ere, txiki-txikitatik egoera batekiko sozializazioa egiten badugu, azkenean ohitu egingo dira eta ez diote horri beldurrik izango”. Sozializazioaren beharra nabarmendu du albaitariak, “egoera baten aurrean animaliek beldur hori kudeatzen ez dakitenean hurrengoan erantzuna askoz ere okerragoa izan daitekeelako”.\n“Beldurra izatea normala da; inoiz ere ez diogu errietarik egin behar animaliari izututa egoteagatik, bestela sentsazio hori areagotuko diogu”\nBeldurra fobia bilaka ez dadin, eta animaliak (txakurrak eta katuak, batez ere) ahalik eta erosoen egon daitezen, Patricia Martinez albaitariak estrategia bi gomendatu ditu egunotarako: terapia paliatiboa eta terapia osagarria. Bien artean, lehenengoari jarraitzea gomendatu du adituak, epe laburrean eroan daitekeelako aurrera. Kasu honetan, animaliak oraindino beldurrik sentitzen ez duen unean hasi behar dugu terapia, hau da, eztanda-hotsik entzuten ez denean. Berbarako, Gabon Zaharrari begira bagaude, tratamendua aste bi lehenago hasi beharko genuke, gutxi gorabehera.\nLehenengo urratsa animaliari etxean konfort-gune bat prestatzea litzateke, izualdia hasten denean bertan ahalik eta erosoen eta seguruen senti dadin. Era berean, farmakoak erabil daitezkeela azaldu du albaitariak, hala nola antsiolitikoak eta nutrazetikoak. Lehenengoakaz kontuz ibili beharra dagoela diosku adituak, eta aldez aurretik dosiak neurtu behar direla azaldu du. Hala, bien artean nutrazetikoak gomendatzen ditu: “Substantzia naturalak erabilita, amaren feromonak izango balira bezala igortzen dira, animalia baretzeko; lepokoa edo entxufea izan daiteke etxean jartzeko. Modu honetan, estresa txikiagotzen diogu animaliari”. Terapia osasungarriak, aldiz, denbora gehiago behar du; paliatiboaren pauso denak eman beharra dago, baina baita sozializazioa ere, “adibidez, petardoen grabazio bat jar genezake etxean, hainbat saiotan, gero eta ozenago, animalia lasai-lasai dagoela. Hala, apurka-apurka ohitu egingo da zarata horretara”.\nPrestatu zure txakurra urtearen amaierako piroteknia-orgiarako!\nUnai Brea 2019 abe 16 Uribe Kosta\nUnai Brea HIRUKAko kazetariak pirotekniak animaliengan duen eraginaz Bizkaia Irratian egindako kolaborazioa entzun dezakezue hemen.


Pelikula: "Borrar el historial"\nTolosako karteldegiaren barruan zinema emanaldiak "Borrar el historial" pelikularen proiekzioarekin.\nMunduko errezetak Egian "Hau Egia da"-rekin\nAniztasun kulturala eta esku hartze komunitarioa oinarri duen sareko hainbat kide eta Egiako hainbat herritar elkartu dira igandeetan. Honelako ekintzekin elkar ezagutzarako topaguneak sustatu nahi di...\n(20/06/2021 - 20/06/2021)\nPelikula: "Mulholland Drive"\nDonostiako Trueba Zinemak karteldegiaren barruan zinema emanaldiak, "Mulholland Drive" pelikularen proiekzioarekin.\n(18/06/2021 - 20/06/2021)\nKontzertua: Acordes Navarros\nAcordes Navarros taldearen napar joten kontzertua. Bertan, "De Estella a la Ribera" diskoa aurkeztuko du.\nUdako solstizioa - "Gorpuztu" - Eva Guerrero dantza taldea\nGorpuztu dantza garaikideko ikuskizuna da, eta zuzeneko musika du, oreka bilatzeari buruz hitz egiten duena. Lasai egoteko, zarata isilarazteko, karga eta errua arintzeko, animaliak lasai lo egiten du...\nPelikula: "Un lugar tranquilo 2"\nErrenteriako karteldegiaren barruan zinema emanaldiak "Un lugar tranquilo 2" pelikularen proiekzioarekin.\n(16/06/2021 - 20/06/2021)\nZumarragako karteldegiaren barruan haurrentzako zinema emanaldia "Ballerina" animazio pelikularen euskarazko proiekzioarekin.\nDonostiako Antiguo Berri Zinemak karteldegiaren barruan zinema emanaldiak, "Sablehortz kapitaina eta diamante magikoa" animazio pelikularen proiekzioarekin.\nAntzerkia: "Adi, grabatzen, ekin..."\nTomaxen Abenturak pailazoen konpainiak "Adi, grabatzen, ekin..." haur ikuskizuna aurkezten du.\nPelikula: "First Cow"\nDonostiako Antiguo Berri Zinemak karteldegiaren barruan zinema emanaldiak, "First Cow" pelikularen proiekzioarekin.


Txinako Swivel Fabrikatzaile eta Hornitzaileak - Kalitate handiko eta aurreratua - LIG Itsas Makineria\nBirakaria hornitzaileakï¼Œ fabrikatzaileak eta fabrika Txinan - Shandong Luchen Heavy Machinery Co., Ltd. Txinan egindako birakari kalitate handikoak gara, eskulan aurreratuarekin. Ziur egon zaitezke gure Birakaria erosteko, gure aurrekontua behar baduzu, prezioen zerrenda eman dezakegu.\nEkipamendu industriala Altxatze-puntua Grabitate-eraztun birakaria\nTxinako ekipamendu industriala altxatzeko puntua Grabitatearen eraztun birakaria:\nUkipen angeluarra duten errodamendu birakariak\nTxinako kontaktu angeluarra errodamendu birakariak-00:\nAlanbre-sokaren aurkako biraketa-multzoak\nAlanbre-sokaren aurkako biraketa-multzoak. Mesedez, zehaztu behar dituzun tamaina eta beste eskakizun batzuk kontsultatzerakoan\nBegi bikoitz birakaria\nBegi bikoitzeko biraka Begi bikoitzeko birakaria kalitate handiko karbono altzairuz egina dago gainazalean beroan galbanizatuta. Lan-karga 0,3 tonatik 6 tona bitartekoa da. Eta bere tamaina 8mm-tik 24mm bitartekoa da. Bolumen txikia, pisu arina eta indar handiko abantailak ditu. Beraz, oso erabilia izan daiteke nirean, fabrika handietan, bidalketetan, metalurgian, zubien eraikuntzan eta abarretan.\nAltzairu herdoilgaitzezko kate birakaria\nAltzairu herdoilgaitzezko kate birakariaAltzairu herdoilgaitzezko kate birakaria leundu handiko altzairu herdoilgaitzez egina dago. Babesa azkar eta eraginkortasunez konektatzeko erabil daiteke. Korrosioarekiko erresistentzia eta distira azalera bikaina dute. Beraz, baldintza handiagoak dituzten lekuetan erabil liteke. Eta zehaztapen eta marka bereziak egin daitezke bezeroen eskakizunen arabera.\nJIS motako begi bakarreko birakaria\nJIS motako begi bakarreko birakariaJIS motako begi bakarreko birakaria kalitate handiko karbono altzairuz egina dago, gainazalean zink estalita duena. Begi bakar txikiak beste birakariak baino solidoagoa egiten du. Beraz, egitura finkoagoa duen lekuan birakaria erabiltzen bada, segurua izateko, gomendagarria da JIS motako begi bakarreko biraka aukeratzea.\nAltzairu herdoilgaitzezko masailezur europarra eta masailezur birakaria\nAltzairu herdoilgaitza eta masailezurra birakaria Europako altzairu herdoilgaitza eta masailezurra dituen altzairu herdoilgaitzezko birakaria leundu handiko altzairu herdoilgaitzez egina dago, nazioarteko ekoizpen prozesu aurreratuarekin. Bolumen txikia, pisu arina eta indar handiko abantailak ditu. Beraz, oso erabilia izan daiteke nirean, fabrika handietan, bidalketetan, metalurgian, zubien eraikuntzan eta abarretan.\nErosi Txinan egindako kalitate handiko eta teknologia aurreratua Birakaria Lig-i. Txinako Birakaria fabrikatzaile, hornitzaile eta lantegietako bat izanik, gure produktuak erosi aurretik aurrekontua lortu nahi baduzu, prezioen zerrenda eman dezakegu.


Hondamen handiaren atarian | Mundua | Berria\nGerra Ukrainan. Elikagaien hornidura\nAdin guztietako zibilak Kharkiv hiriko metroko geltoki batean, Munduko Elikadura Programak Ukrainara bidalitako janaria hartzen. WFP Tamaina handiagoan ikusi\nMEP Munduko Elikadura Programak ohartarazpen zuzena egin berri die herrialde garatuetako agintariei eta dirudunei: «Orain inbertsio ekonomiko handiagoak egitea munduan gosetea zertxobait murrizteko, edo luze gabe migrazio krisi handi bat jasatea». Errusiak otsailaren 24an Ukrainan hasitako inbasioak aurretik elikagaien nazioarteko merkatuan zegoen olatu handia erraldoi bilakatu du, eta munduko gosete arazoa are gehiago larritu, hornidura eten eta prezioak izugarri puztu baitira. Horrek guztiak etorkizunean eragin dezakeenaz kezkati mintzatu zaio BERRIAri Barbara Celis MEPeko Komunikazioko arduradunetako bat (Madril, 1973).\nNBE Nazio Batuen Erakundearen barruko entitate handienak abisatu izan du 2022a «hondamen urtea» izango dela. Hain zuzen ere, goseteak jota dauden pertsonen kopurua bikoiztu egin da 2019tik hona: 135 milioitik 276 milioira igaro da, klima aldaketaren, gerren, koronabirusak eragindako izurriaren eta elikagaien prezio igoeren ondorioz. Erakundeak, gaur egun, 84 herrialdetako 44 milioi laguni laguntzen die. «Bada, baliteke Ukrainako gerrak milioika pertsona gehiagorentzako hondamendia ekartzea», atera zaio barrutik Celisi.\nMEP gutxienez hiru milioi pertsona elikatzeko operazio handi bat egiteko lanean ari da Ukrainan, eta, behin-behinean, hiru biltegi handi jarri ditu herrialdean, gero handik janaria gehien jota dauden hirietara eramateko: besteak beste, Kievera, Sumira (ipar-ekialdea), Dniprora (ekialdea), Kharkivera (ekialdea), Mariupolera (hego-ekialdea), Lvivera (mendebaldea) eta Odesara (hegoaldea). Oro har, ogia, irina, garia, lekaleak eta galleta energetikoak banatzen ari dira; Celisen esanetan, operazio «konplexua» izaten ari da: «Segurtasun bermerik ez dugu, eta zailtasunak ditugu herrialdeko gobernuz kanpoko erakundeekin harremanetan jartzeko». Bestalde, ez da lehen aldia MEP Ukrainan dela; 2014 eta 2018 bitartean laguntza humanitario handia bidali zuen Donbass eskualdera. «Beraz, badakigu eremua nolakoa den».\nCelisek azaldu duenez, elikagai osoaren %50 Ukrainatik bertatik erosi dute. «Esportazio guztiak eten dituztenez, janaria herrialdean bertan geratu da». Hain zuzen ere, Ukraina lehengaietan aberatsa da, Errusiarekin batera. Bi herrialde handi horiek esportatzen dute munduko gariaren %30 inguru, eta garagarraren, ekilore olioaren eta artoaren hornitzaile nagusiak ere badira, besteak beste. 2021ean, MEPek 880.000 tona elikagai erosi zizkion Ukrainari; garia eta dilistak, batez ere. Hots, mundu osoan erositako elikagai kopuru osoaren %9. Afrika ekialdeko herrialdeek, berriz, iaz erositako elikagai guztien %34 Ukrainatik inportatu zuten; hau da, 1,5 milioi tona. Hain justu, Ekialde Hurbileko eta Afrikako hainbat estatuk zereal kopuru handiak inportatzen dituzte Europako herrialderik handienetan bigarrenetik: Libanok, esaterako, gariaren %50 baino gehiago; Yemenek, %22; eta Tunisiak, %42.\nUkrainako gerrak eragindako geldialdiak NBEren erakundeak Ukrainatik eta Errusiatik egindako eskariak zapuztu ditu, 13,5 milioi tona gari eta hamasei milioi tona arto ez aurrera eta ez atzera geratzeraino. Eskari horiek, hain zuzen, 2021ean eta 2022an espero zituzten esportazioen %23 eta %43 ziren, hurrenez hurren.\nEta gatazkak ekarri duen kostu igoerak zuzenean eragin dio MEPeri bere jarduerak egin ahal izateko —janaria, garraioa, energia...—. «Gaur-gaurkoz, 63,6 milioi euro ordaintzen ditugu hilean, urte hasieran baino 27 milioi euro gehiago eta 2019an baino bikoitza gehiago». FAO Nazio Batuen Elikadura eta Nekazaritza Erakundeak emandako datuen arabera, gariaren prezioa %24 igo zen otsailaren 21etik martxoaren 15era bitarte. «Sudanen, batez beste, ehun euro irabazten dituzte hilean. Herrialdea gerran dago, eta gariaren prezioa %180 igo da azken hilabetean. Astakeria galanta da».\nGerrikoa estutu behar\nEzinbestean, MEPek bere gerrikoa estutu behar izan du, eta muturreko erabakiak hartu, Celisen esanetan. «Afrikako zenbait errefuxiatu kanpamentutan errazioak erdira murriztu behar izan ditugu, donazio gutxiago jaso ditugulako. Aldiz, azken hilabetean jendetza Ukrainako herritarrei laguntzen ari da, baina horrek bumeran efektua eragin diezaguke; izan ere, hemendik hiru hilabetera jendeak donazio gutxiago egin ditzake Ukrainara ez beste herrialdeetara laguntza bideratzeko, eta hori arazo handia izango litzateke».\nIaz, NBEko erakundeak kanpaina bat jarri zuen martxan dirudunek laguntza emateko. «Gutxi batzuen eskuetan dago munduko aberastasuna», nabarmendu du. MEPen aurrekontuaren zatirik handiena, % 90etik gora, gobernuaren borondatezko donazioak dira, dirutan edota baliabide materialetan; besteak beste, Europako Batasunak, Ameriketako Estatu Batuek eta Japoniak ematen diote babes gehien. «Hori bai, inbertsio handiagoak egin behar dira muturreko pobrezia eta gosetea errotik kentzeko».\nHonako gogoeta hau egitera ere ausartu da: «MEPen lan egiten dugun guztioi gustatuko litzaiguke gure erakundea beharrezkoa ez izatea, nahiago genuke lanik gabe geratu, horrek iesan nahi bailuke inor ez dagoela goseak. Baina helburu hori oso urrun daukagu oraindik».\nCelisen arabera, gerran dauden edota klima aldaketa gehien pairatzen ari diren herrialdeetara laguntza humanitarioa emanda «ez da arazoa konponduko». Horri guztiari aurre egiteko, elkarrizketa politikoa ezinbestekoa dela azpimarratu du: «Gobernuek eta gatazkako eragileek aurrerapausorik eman gabe, krisi humanitarioak okerrera egiten jarraituko du, eta horri erantzutea gero eta zailagoa izango da».\nMunduko Elikadura Programa


MANIFIESTO POR EL RESPETO Y LA DIVERSIDAD EN EL FUTBOL\nFUTBOLEAN ERREPESTUA ETA\nANIZTASUNA SUSTATZEKO AGIRIA\nFutbolean denok bat, homofobia jokoz kanpo uzteko\nArbitroari irainik ez!!! Ez marikoi, ez besterik\nGazte jendeak harreman handia izan ohi du kirol munduarekin, eta alor hori erreferentziazkoa gertatzen da balioak helarazi eta zabaltzeko. Eta kirolaren barruan, futbola dugu, orain ere, jendartean eragin eta hedadura handienekoa.\nAlabaina, gaur egun nagusi den kirol-ereduan, onartezintzat jo daitezkeen jokamoldeak azaltzen dira etengabe.\nKirolak bereganatu dituen garrantzi, zabalkunde eta lehiakortasun gero eta handiagoek jokatzeko modua gaiztotu dute elkarbizitzaren kaltetan, garaipena eta arrakasta lehenesten baitira oroz gain. Sarri askotan, helduen kirola eredutzat hartzen da, eskola kirolaren oinarritzat, eta haren bitartez zabaltzen diren zenbait jokabide ez dira, inola ere ez, nahi eta beharko genituzkeenak.\nHala, nahiz eta futbolak gazteen artean balio positiboak garatzeko esparrua izan beharko lukeen, ezin da ukatu sarritan ez direla balio horiek zabaltzen; aitzitik, jokamolde baztertzaileak, homofoboak, errespetu eta tolerantziarik gabekoak sustatzen dira, edo ez zaie kontra egiten.\nBestelako esparru publiko askotan badira pertsona gay, lesbiana edo transexual ezagunak, baina futbolean oso finkatuta dago tabua, eta oso futbol jokalari gutxik –bat bera ere ez esatearren– jakinarazi dute jendaurrean homosexualak direla.\nGure ustez, sexu aniztasunarekiko errespetua sustatzeko, errazenetik hasi beharra dago, hizkeratik. Irainik gabeko hizkera errespetuzkoa nahi dugu, eta lortuko badugu, taldean, denok batera lan eginez izango da.\nKanpaina honek garrantzi handia du kirol esparruan, zenbait arrazoirengatik:\n1. Homofobia nabarmenen agertzen den esparruetako bat delako, jendartean eta lege alorrean egindako aurrerapenak gorabehera. Kirolaren munduan, eta bereziki futbolean, aurreiritzi asko daude sexu-aniztasunaz eta genero-identitateaz.\n2. Esparru honek eragin handia duelako bai kirola egiten duten gazteengan baita ikustera joaten diren pertsonengan ere, eta uste dugu jardun horretan errespetua, berdintasuna eta talde lanaren balioak nagusitu behar direla, eta aldi berean baztertu errespetu eza adierazten duen jarrera oro, esaterako, jokamolde edo esamolde homofoboak.\n3. Nagusiki gazteei eskainitako esparrua izaki, garrantzitsua delako helduek ere (aita-amek, neba-arrebek, entrenatzaileek, lagunek, zaleek…) aniztasuna errespetatzea eta horretan eredugarri izatea.\nHorregatik guztiagatik, Futbolean denok bat, homofobia jokoz kanpo uzteko.


Interneten seguru eros dezagun | Informazio teknologien adimentsuaren erabilera\n← Interneten seguru ibiltzeko jarraibideak\nEz eraman tableta edota mobila komunera →\nEspainako Ministro Kontseiluak Kontsumitzaileak eta Erabiltzaileak Babesteko Legea onartu du, xede izanik Interneten bidez erosteko arau zorrotzagoak jartzea eta kontsumitzaileei eskubide gehiago ematea.\nGero eta jende gehiagok egiten ditu erosketak merkataritza elektronikoaren bidez. Hala ere, kontsumitzaile batzuek ez dute konfiantza handirik salerosketa horietan, informazio gutxi eskaintzen dutelako eta arazoak sor litezkeen beldur direlako. Beraz, arazo hori konpontzeko asmoz, eta Interneten bidez erosteagatik egin ohi diren erreklamazioak ekidite aldera onartu da lege berria.\nArau horrek ekartzen dituen berrikuntzei dagokienez, nagusiena da ordaindu baino lehen legeak behartzen duela produktuaren azken prezioa erakustera. Horrez gain, derrigorrezkoa da ordaintzeko aukera batzuk eskaintzea, kreditu txartela, zor txartela eta transferentzia, besteak beste.\nBeste berrikuntza bat da erosketak itzultzeko epea luzatzea. Denda elektronikoetan edozein produktu itzuli ahal izateko epea 14 egunekoa izango da, eta, saltzaileak informazio egokia eman ez badu, 12 hilabeteraino luzatu egingo da epea.\nInterneten seguru erosteko gomendioak\nDena den, lege berriez aparte, Interneten bidez erosi baino lehen, komeni da web-gunean erosleek idatzitako iruzkinei erreparatzea, jakiteko zer-nolako esperientzia izan duten. Halaber, banka elektronikoak babes-sistema gehigarriak dituen ala ez begiratu behar da. Azkenik, ez da ahaztu behar erabilera-baldintzak eta produktuak itzultzeko politikaren ingurukoak irakurri behar direla, bai eta ziurtagiria gorde ere.\nPost hau Internet atalean eta Alfaro, Andrea, arauak, erosketak, Internet, merkatu elektronikoa laburpen hitzekin publikatua izan da. Gogokoetara gehitzeko lotura iraunkorra.


Maurice Ravel - Wikipedia, entziklopedia askea.\n(«Ravel» orritik birbideratua)\nZiburu, 1875eko martxoaren 7a\nParis, 1937ko abenduaren 28a (62 urte)\nEugène Anthiome (en)\nCharles-Wilfrid de Bériot (en)\norkestra zuzendaria, koreografoa, piano-jotzailea, musikagilea eta musikaria\nDaphnis et Chloé (en)\nPiano Concerto (en)\nGaspard de la nuit (en)\nGrammy Hall of Fame (1991)\nLes Apaches (en)\nImpressionism in music (en)\nMaurice Ravelen jaiotetxea Ziburun.\nJoseph Maurice Ravel (San Estebania, Ziburu, Lapurdi, 1875eko martxoaren 7a – Paris, Frantzia, 1937ko abenduaren 28a) musikagilea eta piano jotzailea izan zen. Musikagile oparoa izan zen; orkestrarako musikagintzan iaioa bazen ere, lehenbizi pianorako lan ugari idatzi zituen. Bolero da haren lanik ezagunena mundu osoan.\n2 Euskal Herriari atxikia\n3 Lan nagusiak\n1889. urtean Parisko kontserbatorioan sartu zen, eta Charles de Bériot, Émile Pessard, André Gedalge eta Gabriel Faurérekin egin zituen musika ikasketak. 1893an, Erik Satie ezagutu zuen, eta haren musikaren eragina izan zuen. Musika idazteko zuen estilo berezia zela eta, arazoak izan zituen kontserbatorioan Erromako saria irabazteko, eta 1905. urtean kontserbatorioa utzi behar izan zuen.\n1920tik aurrera Montfort-l'Amauryn bizi izan zen. 1928. urtean lau hilabeteko bidaia egin zuen Estatu Batuetan eta Kanadan zehar, eta urte berean Ingalaterran egon zen, Oxfordeko Unibertsitateko ohorezko doktore titulua jasotzeko. 1933. urtetik aurrera, bost urte eman zituen ondoezik buruko gaixotasun baten ondorioz, eta ebakuntza baten ondoren hil zen.\nEuskal Herriari atxikia[aldatu | aldatu iturburu kodea]\nNazioartean ospea lortu zuen musikagile honek sarritan adierazi zuen jaioterriaren gaineko lotura. Zenbait adibide aipatzearren:\nEuskalduna den gauza orotan bada musika pittin bat...Ea Euskal Herrian maite dudan? Esango nuke Euskal Herria baino ez dudala maite.\n(Aita Donostiari buruz) Aberkidea dut; jakingo duzunez, guk euskal herritarrok bi aberri ditugu.\nSérénade grotesque (1892-1893)\nMenuet antique (1895)\nHabanera pour deux pianos (1895)\nValse en ré majeur pour piano (1898)\nOuverture Schéhérazade (1899)\nFugue en ré majeur (1900)\nJeux d'eau pour piano en mi majeur (1901)\nQuatuor en fa majeur pour cordes (1902-1903)\nIntroduction et allegro pour harpe, flûte, clarinette et quatuor (1905)\nRhapsodie espagnole (orchestre) (1907)\nDaphnis et Chloé (ballet) (1909-1912)\nMa Mère l'Oye (ballet) (1908-1910)\nLe Tombeau de Couperin (1914)\nAlborada del gracioso (1919)\nSonate pour violon et violoncelle(1920)\nL'enfant et les sortilèges (1919-1925)\nBerceuse sur le nom de Fauré (1922)\nChansons Madécasses (1922)\nSonate pour violon et piano (1927)\nConcerto en ré majeur pour la main gauche (1929-1930)\nConcerto en sol majeur (1931-1932)\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/12/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ La Gazette de Biarritz, 1929ko irailaren 11.\n↑ 1920ko maiatzean esana; Txomin Laxalt, Brèves de Pays basque 2008ko liburuko 79.or.\nWikimedia Commonsen badira fitxategi gehiago, gai hau dutenak: Maurice Ravel\nMultimedia: Maurice Ravel\nBNF: 138988406 (data)\nOpen Library: OL786869A\nOrriaren azken aldaketa: 28 otsaila 2019, 14:16.


Lehenengo aldiz identifikatu dute kalamu kontsumoa eta eskizofreniaren garapena lotzen dituen molekulen mekanismoa - UPV/EHU\nLehenengo aldiz identifikatu dute kalamu kontsumoa eta eskizofreniaren garapena lotzen dituen molekulen mekanismoa\nUPV/EHUko talde baten ikerketak, CIBERSAMekin lankidetzan eginak, farmako eta terapia berriak sortzeko bideak ireki ditu kalamu kontsumoari lotutako eskizofrenia tratatzeko\nEzkerretik eskuinera: Javier Meana, Inés Ibarra-Lecue, Leyre Urigüen, Irene Mollinedo, Koldo Callado eta Rebeca Diez Alarcia.\nUPV/EHUko eta CIBER de Salud Mental, CIBERSAM elkarteak, lehendabiziko aldiz, identifikatu dituzte kalamua kontsumitu ondoren gertatzen den eskizofrenia garatzeko arriskuaren hazkundean esku hartzen duten molekula eskalako mekanismoak. Zehazki, ikertaldeak THCrekin kronikoki tratatutako saguen burmuin geruzako neuronetan gertatzen diren alterazioak deskubritu ditu; THC da, hain zuzen, kalamuaren osagai psikoaktibo nagusia. Ikerketa horrek bideak ireki ditu prebentzio estrategiak sortzeko eta eskizofreniak jotako pertsonen bizitza hobetzeko farmako zein terapiak diseinatzeko. Azterlana Neuropsychopharmacology aldizkarian argitaratu da (www.nature.com/npp ).\nIkerketa Leyre Urigüen ikertzaileak zuzendu du, eta Inés Ibarra-Lecue, Irene Mollinedo, Luis F. Callado, Javier Meana eta Rebeca Diez-Alarciak parte hartu dute; guztiak ere Euskal Herriko Unibertsitateko ikertzaileak dira, eta CIBERSAMi atxikiak. Bada, ikerketan, nerabezaroan THC kronikoki ematen hasi zitzaien saguen burmuinak aztertu dira; izan ere, “nerabezaroa haien burmuinaren garapenerako epe erabakigarria da, eta bat dator pertsonen nerabezaroarekin. Sagu horien burmuin geruza aztertzean, ikertzaileek 2A serotonina errezeptorearen alterazioak detektatu dituzte, eta hura da, hain zuzen, psikosia eta eskizofreniako eldarnio bereziak eragiten dituena nagusiki. Zehazki, ikertaldeak aurkitu du eldarniorako joeradun errezeptore horrek bere funtzionaltasuna areagotu egiten duela kalamu bidezko tratamendu kronikoaren ondoren. Gainera, hiperfuntzionalitate hori gertatzen den bidea deskribatu du.\n“2A serotonina errezeptorearen hiperaktibitate horren deskribapena, lehendabizikoz burmuineko molekula mailan detektatua, lehen urrats bat da beste eremu batzuk ikertzeko”, Urigüen doktoreak komentatu duenez. Halaber, ikertzaileak segurtatu du “azken helburua dela kalamua kontsumitzen duten pertsonen molekuletan antzeko aldaketak ote dauden identifikatzea, psikosia edo eskizofrenia sortzeko arriskuari lotu ahal izateko; bestetik, eskizofreniak jotako pazienteen sintomatologia hobetzen duten farmako berriak sortzea.\nAzterketa hori egiteko, ikertzaileek animalien jokabide teknikak erabili dituzte eta, ondoren, proteina eta errezeptoreen kopurua zehaztu zituzten. Jokabide teknikek erakutsi zuten “nerabezaroan” kalamuz tratatutako saguek bazutela jokabide psikotikoak garatzeko joera, kontrol animalien aldean. Hurrengo pauso batean, ikertaldeak 2A serotonina errezeptorea markatu eta aztertu zuen, eta jokabide psikotikoak izateko arriskua areagotu zezakeen seinaleztapen bidea identifikatu zuen.\nSareko Ikerketa Biomedikoko Zentroa (CIBER) Carlos III.a Osasun Institutuaren mendeko partzuergo bat da (Ekonomia eta Lehiakortasun Ministerioa), eta FEDER funtsekin batera dago finantzatuta. CIBER, bere Osasun Mentaleko Gai Arloan (CIBERSAM) 25 ikertalde kliniko, aurrekliniko eta traslazionalez eratzen da. Batez ere nahasmendu mentalak aztertzen dituzte, adibidez, depresioa, eskizofrenia, nahasmendu bipolarra, baita antsietate nahasmenduak eta haurren zein nerabeen nahasmendu mentalak edo berrikuntza terapeutikoa.\nInprimatu Lehenengo aldiz identifikatu dute kalamu kontsumoa eta eskizofreniaren garapena lotzen dituen molekulen mekanismoa


What to Upload to SlideShare by SlideShare 4778173 views\nCustomer Code: Creating a Company C... by HubSpot 3584325 views\nTrillion Dollar Coach Book (Bill Ca... by Eric Schmidt 957724 views\nAPIdays Paris 2019 - Innovation @ s... by apidays 1017649 views\nA few thoughts on work life-balance by Wim Vanderbauwhede 839943 views\n1. Lerroa, oinarrizko ikus-elementua\n2. SARRERA Lerroa, oinarrizko ikus-elementua\n4. Egileak irudiaren bitartez bere mezua era egokian adierazteko era konkretu batean erabili behar ditu lerroak, formak, koloreak eta abar. Ezkerreko irudian adibidez, ikus-elementuek bizitasuna eta mugimendua adierazten digute. Ikus-elementuak mezuaren arabera aukeratu ditu egileak. SARRERA\n5. OINARRIZKO IKUS-ELEMENTUAK Lerroa, oinarrizko ikus-elementua\n6. OINARRIZKO IKUS-ELEMENTUAK Hauek dira irudiak egituratzeko oinarrizko ikus-elementuak: puntuak, lerroak, formak eta koloreak. Badira beste ikus- elementu asko ere: testura, argi–iluna, eskala eta abar, baina beste era batean kontsideratuko ditugu.\n7. Ikus-elementu bakoitzak efektu edo sentsazio desberdinak adierazten ditu. Elementua eta honen erabilera desberdinaren arabera, irudiak efektu desberdinak adieraz ditzake: armonia, lasaitasuna, egonkortasuna, kontrastea, mugimendua, bizitasuna eta alaitasuna. OINARRIZKO IKUS-ELEMENTUAK\n8. LERRO MOTAK Lerroa, oinarrizko ikus-elementua\n9. LERRO MOTAK Edozein objekturen itxura euskarri batean islatu nahi dugunean, lerroaz baliatu ohi gara. Lerroak irudiak egiteko askatasun handia eskaintzen digu. Lerroa oinarrizkoa eta funtsezkoa da konfigurazio elementu gisa: ikus-eremua antolatzen du eta inguruan dituen gainerako elementuetatik bereizten ditu objektuak eta formak.\n10. LERRO MOTAK Hauek dira aztertuko ditugun lerro motak: • Lerro zuzenak: horizontala, bertikala eta zeiharra. • Lerro kurbatuak: arku edo erradio berdinekoak, uhin formakoak, kiribilak eta abar. Lerro mota bakoitzak efektu edo sentsazio desberdinak adierazten ditu. Ondoren aztertuko ditugu.\n20. LERROAREN EZAUGARRIAK Lerroa, oinarrizko ikus-elementua\n21. LERROAREN EZAUGARRIAK Lerro mota desberdinez gain, badira kontuan izan behar ditugun lerroen beste ezaugarri batzuk ere: intentsitatea, zabalera eta kolorea. Ezaugarri bakoitzak efektu edo sentsazio desberdinak adierazten ditu.\n22. LERROAREN EZAUGARRIAK Intentsitatea: irudia egiteko tresnarekin gainazalean eragiten dugun presioaren arabera aldatzen da. Presio handia eraginda lerroak indar edo intentsitate gehiago izanen du, era honetan, lerroa gehiago ikusiko da eta garrantzia hartuko du irudian. Intentsitatearekin ere, lerro motaren efektua handituko dugu.\n23. LERROAREN EZAUGARRIAK Zabalera: indar edo intentsitateari proportzionala izan ohi da. Lerroa zabalagoa marrazterakoan, presentzia gehiago izango du irudian eta gehiago ikusiko da, lerroak garrantzia hartuz. Zabalerarekin ere, lerro motaren efektua handituko dugu.\n24. LERROAREN EZAUGARRIAK Kolorea: lerroa marrazteko erabiliko dugun tresna, lerroak izan behar duen kolorearen arabera erabakiko dugu. Koloredun lerroen bitartez adierazi nahi ditugun efektuak lortzeko, kolorearen teoriaren ezaugarriak aplikatuko ditugu, efektu desberdinak lortuz: armonia, kontrastea eta abar.\n25. IRUDIEN AZTERKETA Lerroa, oinarrizko ikus-elementua\n26. IRUDIEN AZTERKETA Sailkatu irudia egiteko egileak erabili dituen lerroak eta koloreak. Zein da irudiak adierazten duen efektua edo mezua? Harremandu zure erantzuna ikus-elementuen erabilerarekin.\n27. IRUDIEN AZTERKETA Sailkatu irudia egiteko egileak erabili dituen lerroak eta koloreak. Zein da irudiak adierazten duen efektua edo mezua? Harremandu zure erantzuna ikus-elementuen erabilerarekin.\n28. IRUDIEN AZTERKETA Sailkatu irudia egiteko egileak erabili dituen lerroak eta koloreak. Zein da irudiak adierazten duen efektua edo mezua? Harremandu zure erantzuna ikus-elementuen erabilerarekin.